Emas Masih Positif Untuk Naik Lagi?

Harga emas menyambung semula kenaikan pada sesi Asia selepas digoyahkan oleh pengukuhan US dolar dan peningkatan hasil bon AS 10 tahun pada sesi sebelum ini.
Spot emas dicatatkan meningkat di sekitar harga $1,790 per auns, dengan niaga hadapan emas pula diperdagangkan positif pada $1,792 per auns.
Dagangan emas masih lagi meraih sokongan daripada kebimbangan pasaran terhadap penularan Covid-19 yang semakin meningkat sehingga memaksa pelaksanaan sekatan baru di beberapa negara.
Terbaru, seluruh New Zealand dikenakan penutupan tahap 4 setelah beberapa kes baru Covid-19 dikesan di negara itu, yang dipercayai sebagai varian delta yang sangat cepat menular.
 Pelaksanaan ini telah menyebabkan Reserve Bank of New Zealand (RBNZ) mengekalkan kadar faedah tidak berubah pada 0.25%, berbanding jangkaan untuk meningkat pada 0.50%.
Sementara itu, US dolar turut meraih keuntungan daripada kesuraman pasaran dengan meningkat lebih tinggi berbanding kebanyakan matawang utama.
Emas sering bersaing dengan dolar greenback sebagai safe-haven semasa ketidaktentuan dalam pasaran, di mana nilai USD yang lebih tinggi juga menjadikan emas lebih mahal bagi pemegang matawang lain.
Penerbitan laporan minit mesyuarat FOMC pada awal pagi Khamis, akan menjadi perhatian pasaran seterusnya untuk mendapatkan petunjuk lebih lanjut mengenai pandangan dasar semasa Federal Reserve.


Makin Kritikal, Mampukah Zon Support $1.1700 Pada EUR/USD Bendung Kejatuhan Harga?

Selepas US dolar susut ekoran data inflasi Amerika Syarikat (AS) diterbitkan lemah, namun menuju dagangan penghujung minggu menyaksikan prestasi US dolar mula pulih kembali susulan data indeks harga pengeluar AS yang diterbitkan pada sesi New York semalam lebih baik berbanding jangkaan penurunan.
Pelabur juga mula memantau maklumat tinjauan oleh Reuters yang melihatkan majoriti menjangka Federal Reserve (Fed) bakal mengumumkan rancangan pengurangan pembelian bon (tapering) pada mesyuarat September nanti.
Faktor ini sedikit sebanyak telah membantu memberi sokongan semula terhadap pergerakan US dolar dalam pasaran.
Beberapa mata wang masih bertahan menerima tekanan awal oleh US dolar, namun kebanyakannya kembali kecundang dan mencatatkan penyusutan nilai berbanding US dolar.

Namun, pada carta harga pasangan EUR/USD, mata wang Euro nampaknya dilihat masih berjaya membendung kemaraan US dolar dengan memaparkan pergerakan mendatar sepanjang dagangan Khamis semalam.
Setelah harga melonjak semula dari zon support 1.17000 pada Rabu, kenaikan harga gagal diteruskan semalam namun perlahan meniti di atas paras sokongan Moving Average 50 (MA50) pada rangka masa 1 jam.
 Paras tersebut dijangka akan membantu menyokong kenaikan harga lebih tinggi untuk menguji paras tertinggi yang dicatatkan di awal minggu sekitar zon 1.17700.
Zon tumpuan pada 1.18000 pastinya akan diberi tumpuan untuk harga memberikan isyarat perubahan trend bullish harga semula jika melepasi zon tersebut.
Kenaikan yang diteruskan dilihat akan kembali menuju zon rintangan 1.19000 yang gagal ditembusi pada dagangan sebelum ini.
Namun jika harga kembali membuat penurunan semula, zon support 1.17000 akan terus diuji sehinggalah gagal membendung penurunan lebih rendah.
Harga yang meneruskan penurunan dijangka menuju ke paras sekitar 1.16000 sekaligus mencatatkan paras paling rendah untuk tahun ini.
Lihat gambar carta pasangan mata wang EUR/USD di bawah untuk rujukan analisis teknikal anda.


Aktiviti Sektor Pembuatan US Meleset Daripada Jangkaan

Aktiviti ekonomi dalam sektor pembuatan Amerika Syarikat meleset lebih daripada jangkaan pada Oktober, dalam laporan yang dikeluarkan pukul 10 malam tadi. Walaubagaimanapun, bacaan semasa kekal hampir dengan bacaan tertinggi sejak beberapa tahun lalu.
Institute of Supply Management (ISM) yang mengeluarkan data ini menunjukkan bacaan meleset kepada 58.7 dari 60.8 pada September. Jangkaan bagi data kali ini adalah kenaikan ke paras 59.5.
Indeks tempahan baru salah satu daripada komponen yang dikira dalam ISM non-manufacturing  jatuh kepada 63.4 dari 64.6 sebelum ini.
Indeks pekerjaan jatuh kepada 68.5 dari 71.5.
Indeks harga pula jatuh kepada 68.5 dari 71.5.
 Bacaan yang melebihi 50 menunjukkan aktiviti ekonomi yang meningkat, sebaliknya pula bacaan di bawah 50 menunjukkan aktiviti ekonomi yang merosot.
Sejurus selepas data ini dikeluarkan, US dolar melemah semula selepas mendapat kesan positif daripada data ADP-NFP pukul 8.15 malam pada Rabu.
EUR/USD ketika ini pulih dari kejatuhan beberapa jam lepas dengan hanya meleset 0.08% setakat pukul 10.30 malam.
Manakala USD/JPY pula jatuh ketika ini selepas mencapai paras tertinggi di 114.27.
Emas pula semakin menghampiri paras tertinggi Rabu di 1280.77.


Christine Lagarde Gagal Beri Petunjuk Mengenai Penetapan Dasar Monetari Akan Datang?

Presiden Bank Pusat Eropah (ECB), Christine Lagarde dalam keterangannya di Parlimen Eropah semalam, menegaskan ECB tetap teguh untuk memulihkan kestabilan harga zon Eropah di bawah pentadbirannya selain turut menekankan mengenai kajian strategi akan datang adalah lebih terbuka.
Seperti yang dikatakan dalam ucapan yang terdahulu, Lagarde sekali lagi menegaskan komitmen ECB untuk mencapai mandatnya bagi mencapai kestabilan ekonomi dan kebajikan di zon Eropah.
Mandat utama ECB adalah untuk memastikan kestabilan harga dan bank pusat itu sendiri telah memutuskan pada tahun 2003 bahawa sasaran inflasi berada di bawah, tetapi hampir kepada 2% dalam jangka masa sederhana.
Bagaimanapun, disebabkan oleh perubahan dalam landskap makroekonomi seperti yang dilihat dalam krisis kewangan dan faktor-faktor lain seperti demografik, gangguan teknologi dan perubahan iklim, ia memerlukan ECB untuk mengkaji semula strategi sama ada matlamat inflasi ditetapkan pada tahap yang betul.
 Apabila menyebut mengenai kajian strategi dalam dasar monetari ECB yang akan dimulakan dalam masa terdekat, Lagarde menyatakan ia terlalu awal untuk membincangkan mengenai skop yang tepat, hala tuju dan garis masa dalam kajian tersebut kerana ia belum dibincangkan secara menyeluruh oleh Governing Concil ECB.
Namun begitu, beliau memberitahu bahawa kajian semula strategi akan dibimbing oleh dua prinsip iaitu analisis menyeluruh dan berfikiran terbuka.
Sementara itu, Lagarde juga memberitahu ahli parlimen Kesatuan Eropah (EU) supaya memberikannya masa untuk mempelajari mengenai jawatan barunya dan dalam usahanya membentuk dasar monetari ECB.
Ini menjelaskan bahawa Lagarde masih berhati-hati dalam penyampaian pandangannya mengenai dasar monetari bank pusat dan kemungkinan untuk penetapan kadar faedah pada 12 Disember ini dijangka kekal tidak berubah setelah beliau gagal menggunakan peluang untuk memberi petunjuk dalam keterangannya semalam, demikian menurut jangkaan penganalisis.


King Dolar Kekal Dominasi, EUR/USD Bakal Catat Paras Terendah 20 Tahun?

US dolar kekalkan momentum pengukuhannya untuk mendominasi pasaran kewangan di awal minggu ini selepas pelabur masih menghadam lonjakan inflasi tertinggi sejak 1981 di Amerika Syarikat (AS) pada terbitan data pada Jumaat lalu.
Selain hasil bon AS yang turut melonjak, pengukuhan US dolar kini dipacu oleh jangkaan kenaikan ketara sehingga 75 mata asas kadar faedah oleh Federal Reserve (Fed) menjelang mesyuarat FOMC minggu ini.
Sebagai mata wang anti-USD, Euro gagal bertahan menerima asakan ganas oleh US dolar sehingga susut ke paras terendah 1 bulan.
Laporan sentimen ekonomi Jerman tinjauan ZEW pada sesi Eropah hari ini akan diberi perhatian pelabur yang berkemungkinan akan mempengaruhi pergerakan Euro.

Meneliti pergerakan harga pada carta pasangan mata wang EUR/USD, corak penurunan harga diteruskan pada pembukaan pasaran awal minggu ini menyambung penurunan pada penghujung minggu lalu.
Harga dilihat susut di bawah zon 1.05000 kemudiannya telah turun sehingga mencecah ke zon support terbaru pada 1.04000.
 Pergerakan harga kekal bearish dengan isyarat harga yang bergerak di bawah halangan Moving Average 50 (MA50) pada rangka masa 1 jam di carta EUR/USD.
Zon support pada 1.04000 ini sebenarnya telah menjadi sokongan harga pada dagangan 2016 yang lalu sebelum berjaya melonjakkan semula harga.
Sekiranya harga susut di bawah zon tersebut, sasaran terbaru penurunan dilihat boleh mencecah sehingga paras 1.03000 sekaligus merekodkan paras terendahsejak 2002, iaitu terendah 20 tahun!
Namun, sebaliknya jika harga berjaya membuat kenaikan semula, rintangan awal yang bakal diuji adalah pada sekitar zon 1.05000 semula.
Dan kenaikan lebih tinggi melepasi zon tersebut akan membawa petunjuk untuk kemungkinan perubahan trend akan berlaku.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pound Melonjak Naik Selepas Pengumuman Peletakan Jawatan PM Boris Johnson

Dolar Amerika terus mendominasi pasaran setelah laporan minit mesyuarat FOMC terbaharu mengesahkan Federal Reserve (Fed) akan meneruskan langkah pengetatan dasar monetari yang agresif untuk memerangi inflasi.
Berbanding kebanyakan mata wang utama, indeks dolar didagangkan lebih kukuh pada 106.90 pada sesi Eropah.
Sementara itu, pasaran pada sesi Eropah telah digemparkan dengan berita peletakan jawatan Perdana Menteri UK Boris Johnson yang dilihat mendorong peningkatan mata wang pound sebagai reaksi awal.
Menurut sumber Downing Street, Boris Johnson akan membuat kenyataan rasmi kepada negara pada hari ini.
 Dalam pada itu, mata wang euro didagangkan mendatar pada sekitar paras terendah 20 tahun, mengikuti pergerakan yang dipaparkan dolar greenback.
Beberapa jam sahaja lagi, pelabur akan diperlihatkan dengan terbitan minit mesyuarat Bank Pusat Eropah (ECB) untuk mesyuarat polisi edisi Jun.
Bagaimanapun, volatiliti dalam pasaran mata wang masih lagi pada paras tertinggi sejak akhir Mac 2020 pada 11.2%, mencerminkan keresahan pelabur terhadap pergerakan seterusnya dalam pasaran.
Melihat perkembangan mata wang sensitif risiko, dolar Aussie dan dolar New York nampaknya telah mencipta rentak untuk bangkit semula daripada paras terendah, namun masih terlalu awal untuk mengatakan kedua-dua mata wang itu akan kembali kuat.


Pilihan Raya UK : Parti Pimpinan Boris Johnson Bersatu Untuk Merealisasikan Brexit!

Kenyataan Perdana Menteri UK Boris Johnson bahawa semua calon Parti Konservatif di bawah pimpinannya berjanji untuk menyokong perjanjian Brexit, telah meningkatkan keyakinan untuk perjanjian tersebut mendapatkan persetujuan melalui parlimen jika parti itu memenangi majoriti dalam pilihan raya UK pada Disember ini.
Beliau memberitahu kesemua 635 calon Parti Konservatif yang bertanding dalam pilihan raya ini telah berjanji kepada beliau bahawa jika terpilih, mereka akan mengundi di Parlimen untuk meluluskan perjanjian Brexitnya bagi mengakhiri ketidakpastian dan meninggalkan Kesatuan Eropah (EU).
Sementara itu, PM Johnson turut berjanji akan merealisasikan Brexit dan menamatkan ketidakpastian yang telah membawa impak yang besar kepada ekonomi UK, jika mereka dipilih semula dalam pilihan raya ini.
 Beliau berharap dapat memenangi majoriti untuk meneruskan perjanjian Brexit dan keluar daripada EU pada tarikh akhir yang ditetapkan pada 31 Januari 2020, manakala pemimpin Parti Buruh Jeremy Corbyn pula berjanji untuk merundingkan semula perjanjian Brexit dan mengadakan satu lagi referendum.
Perjanjian Brexit PM Johnson telah mendapat persetujuan daripada EU menjelang tarikh akhir pengunduran UK daripada EU pada 31 Oktober lalu.
Bagaimanapun, perjanjian tersebut gagal mendapatkan persetujuan oleh Parlimen UK sehingga memaksa PM Johnson untuk meminta penangguhan Brexit daripada EU dan mencadangkan pilihan raya diadakan.
Di sisi lain, PM Johnson telah membuat beberapa perjanjian khususnya buat bidang perniagaan menjelang pilihan raya, termasuk pemotongan cukai perniagaan hartanah, mengurangkan cukai pekerjaan, meningkatkan pelepasan cukai ke atas pembinaan dan pemotongan cukai ke atas penyelidikan dan pembangunan.


Data ADP-NFP Sejajar Dengan Jangkaan, Pekerjaan Bertambah 177,000

Data ADP-non-farm payroll yang dikeluarkan sebentar tadi mencatatkan tambahan sebanyak 177,000 pekerjaan baru dalam sektor swasta.
Bacaan kali ini kurang sedikit daripada jangkaan sebanyak 178,000 dan data bulan sebelum iaitu 255,000 yang telah dikaji semula dari 263,000 yang dilaporkan bulan lalu.
ADP non-farm payroll ialah data yang menunjukkan perubahan tenaga kerja dalam negara AS yang hanya melibatkan sektor swasta. Data ini dikeluarkan oleh ADP (Automatic Data Processing, Inc).
Walaupun data ADP pada Januari dan Februari merekod bacaan yang tinggi dan diikuti dengan bacaan yang sejajar dengan data NFP pada dua bulan tersebut, tetapi bacaan pada Mac menimbulkan keraguan hubungan antara ADP-NFP dan NFP.
 Berikutan hal ini, pasaran berpandangan data ADP akan kurang mempengaruhi data NFP kali ini.
Satu lagi data US yang dikeluarkan sebelum ini iaitu indeks PMI sektor perkhidmatan merekod kejatuhan mendadak dalam penghasilan pekerjaan pada April. Data ADP kali ini juga konsisten dengan data PMI sebelum ini yang menunjukkan pasaran pekerjaan yang tidak menentu.
Reaksi pasaran juga minimum selepas data ini dikeluarkan dengan Usd/Jpy masih berlegar di sekitar 112.00.
Diingatkan kepada para pembaca bahawa pada 5 Mei ini, laporan Non-Farm Payroll untuk bulan April akan dikeluarkan pada pukul 8.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang begitu tinggi kepada pasaran. Data NFP juga akan menjadi tumpuan The Federal Reserve sebagai petunjuk keadaan pasaran buruh semasa.


Menjelang FOMC, USD Tinggi Mendongak Langit!

Mata wang gergasi US dolar mengekalkan momentum pengukuhan ketika tumpuan pasaran terus difokuskan kepada mesyuarat polisi FOMC pada awal pagi Khamis waktu Malaysia.
Hasil perbendaharaan AS yang lebih tinggi membantu menyokong dolar greenback, dengan hasil 2 tahun melonjak ke paras tertinggi 15 tahun menjelang pengumuman Federal Reserve (Fed).
Bagaimanapun, langkah berhati-hati dalam pasaran membataskan dagangan US dolar apabila pelabur mempertimbangkan kemungkinan bahawa Fed akan melaksanakan kenaikan lebih besar dari 75 mata asas disebabkan inflasi yang masih tinggi.
Selain Fed, beberapa keputusan polisi dari bank pusat utama lain juga akan diketahui pada Khamis, iaitu Bank of Japan (BOJ), England (BOE) dan Swiss National Bank (SNB).

Berbanding sekumpulan mata wang utama, indeks dolar yang mengukur kekuatan dolar greenback didagangkan kukuh pada 110.26 pada sesi Asia.
Kebanyakan mata wang utama lain terus mempamerkan pergerakan turun naik yang tidak menentu, dengan harga secara keseluruhan dilihat bergerak mendatar berikutan kewaspadaan pelabur menjelang hari penting.
Euro bergerak tidak jauh dari sekitar harga pariti 1.000 berbanding US dolar, manakala dagangan pound terus melemah di paras terendah 37 tahun.
Dolar loonie merosot ke paras terlemah terbaharu 2 tahun selepas laporan inflasi Kanada menunjukkan kejatuhan 0.3% bulan ke bulan pada Ogos, dengan asas tahunan juga turun kepada 5.7% daripada 6.0% sebelumnya.


Suatu Pergerakan Besar Sebelum FOMC, Mengejutkan Pasaran!

Pergerakan besar ini terjadi lebih awal dan ia agak mengejutkan apabila dikatakan ramai trader hanya menunggu kenyataan FOMC jam 2 pagi nanti untuk satu pergerakan besar dalam pasaran.
Data ekonomi yang menjadi penunjuk penting dalam penetapan kadar dan dasar monetari oleh Fed iaitu data-data inflasi keluar lebih rendah dari jangkaan.
Ini menunjukkan petanda inflasi kian melemah. Indeks CPI keluar -0.1% berbanding jangkaan 0.2% dan core CPI iaitu data CPI tanpa melibatkan barang makanan dan tenaga keluar 0.1% berbanding jangkaan 0.2%.
Data jualan runcit iaitu Retails Sales juga keluar kurang daripada jangkaan, -0.3% berbanding 0.1%. Dan juga data core jualan runcit yang keluar -0.3% berbanding jangkaan pada 0.2% peningkatan.
 Data core CPI tahunan kini berada pada paras 1.7% berkurang dari 1.9%. Data core ini adalah yang lebih diberi perhatian oleh The Fed dalam penetapan dasar monetari dan ternyata data kali ini tersasar dari harapan dan sasaran The Fed yang ingin melihat ia berada pada kadar 2% untuk pemantapan ekonomi yang baik.
Sebaik sahaja keluar data ini, USDJPY jatuh 100 pips, EURUSD dan GBPUSD naik hampir 80 pips dan GOLD juga terus meningkat.
Dengan pergerakan yang besar sebegini sebelum pasaran menghadapi FOMC dan keputusan kadar jam 2 pagi nanti, sudah tentu ia bakal memberikan impak yang lebih menarik untuk semua trader.
Ingin lebih faham tentang bagaimana berita ekonomi menggerakkan pasaran, sila dapatkan segera Buku Analisis Fundamental untuk Forex Trader – KLIK SINI


Sentimen Terkini Pasaran Forex Pada Sesi Dagangan Asia

US dolar kembali mengukuh selepas mencatat penyusutan semalaman dalam sesi Asia, hari Jumaat. Penyusutan US dolar berbanding matawang utama yang lain adalah disebabkan data yang perlahan dalam sektor perumahan dan pasaran buruh.
Indeks US dolar yang mengukur kekuatan greenback berbanding 6 matawang utama, meningkat sebanyak 0.13% kepada 93.84 setakat jam 9.15 pagi. Sebelum ini Indeks US dolar jatuh 0.23% kepada 93.69.
Dolar tertekan berikutan jualan rumah di US jatuh pada bulan April disebakan penawaran yang ketat yang terus mempengaruhi aktiviti pasaran perumahan.
Jabatan perdagangan menunjukkan jualan rumah sedia ada jatuh 2.5% pada bulan April kepada 5.46 juta rumah berbanding bulan lepas. Pakar ekonomi menjangkakan kejatuhan 0.2%.
 Jabatan Buruh US melaporkan bahawa tuntutan pengangguran meningkat sebanyak 11,000 kepada 234,000 pada minggu yang bearkhir 19 Mei.
Selain itu turut mengimbangi matawang US dolar ialah pengukuhan matawang lain.
EUR/USD mengukuh sebanyak 0.27% kepada $1.1727 sebelum mencatat penyusutan pada ketika ini kepada 1.1710. Keadaan politik masih mengimbangi pergerakan matawang.
GBP/USD mengukuh 0.25% kepada $1.3382 sebelum menyusut kepada 1.3365.
USD/JPY susut 0.73% sebelum mencatat pengukuhan 0.32% pada ketika ini. Penyusutan berikutan presiden Trump membatalkan perancangannya untuk bertemu dengan pemimpin Korea Utara Kim Jong-Un yang pada mulanya dijangka berlangsung pada 12 Jun di Singapura.


Sentimen Pasaran Forex Setakat Pagi Ini

Antara matawang yang paling lemah sejak semalam adalah matawang US Dolar dimana indeks USD didagangkan pada paras terendah sejak dua minggu lalu. Hal ini berlaku kerana komen yang berhati-hati oleh pegawai-pegawai Federal Reserve (FED) mengenai ekonomi Amerika Syarikat bahawa bank pusat mungkin menghampiri kitaran akhir dalam dasar monetari pengetatan.
Walaupun minggu ini adalah minggu cuti bagi warga negara Amerika Syarikat berikutan minggu kesyukuran, namun pergerakan matawang USD jatuh ketara berbanding Euro, Swiss Franc dan Yen selepas terdapat kemerosotan di dalam pasaran saham global. Secara asasnya, tidak banyak data utama dalam kalendar AS pada minggu ini dan indeks pasaran perumahan NAHB yang melemah semalam digunakan sebagai alasan oleh pelabur untuk terus menjual Dolar.
 Sementara itu, matawang Euro terus melonjak akibat kelemahan US Dolar yang ketara walaupun data Baki Akaun Semasa Zon Eropah menunjukkan penurunan. Pada Jumaat ini, data PMI akan dikeluarkan untuk zon Eropah dan jangkaan pasaran mencadangkan bahawa ekonomi Eropah adalah semakin perlahan.
Dalam perkembangan di Britain pula, GBP mengukuh buat hari kedua berturut-turut atas faktor sentimen Brexit. Perdana Menteri Theresa May masih berusaha untuk mendapatkan perjanjian yang diluluskan oleh Parlimen. Tambahan lagi, setiausaha Brexit yang baru David Davis berkata bahawa surat undi tidak percaya belum lagi mencapai 48 surat setakat ini. Tetapi masih lagi terdapat risiko yang besar di dalam isu Brexit ini.
Berbeza dengan matawang Eropah, semua 3 matawang komoditi didagangkan lebih rendah berbanding US Dolar. AUD dan NZD antara matawang yang memulakan dagangan yang lemah pada permulaan minggu ini selepas pertikaian antara AS-China menghalang penyelesaian yang positif dalam mesyuarat APEC pada hujung minggu lepas. Matawang CAD pula bertambah sengsara selepas harga minyak mintah terus didagangkan rendah selepas Presiden Iran Rouhani tetap komited untuk mengesport minyak walaupun terdapat sekatan terbaru Amerika Syarikat terhadap Iran.


Analisis Teknikal AUD/USD – Timeframe H1 – 8/3/2018

AUD/USD gagal untuk terus bearish setelah harga breakout trendline bearish H4/Key Resistance 0.7810/00. Secara teknikal, pergerakan ketika ini berpotensi mengorak langkah untuk bullish dan jika breakout Key Resistance harian 0.7840, ia berkemungkinan akan membentuk pattern bullish pattern jika diperhatikan dan akan retrace bullish ke harga lebih tinggi iaitu 0.7880 atau ke 0.7914.
 Walaubagaimanapun, Key Support juga sangat penting untuk diperhatikan ketika ini, jika breakout, AUD/USD akan gagal untuk meneruskan kenaikan dan ia akan kembali meneruskan penurunan. Dan target bearish terhampir adalah 0.7760.
Oleh itu, penting untuk memperhatikan Key Support dan Key Resistance ketika ini samaada ia akan breakout ke arah kenaikan atau penurunan.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Gagal Tembusi Resistance 1.1400 Sebelum Membuat Penurunan Pada Permulaan Dagangan Minggu Ini

Matwang dolar USD masih belum menunjukkan tanda-tanda penurunan walaupun komen oleh Presiden Donald Trump pada Sabtu lalu bakal memberikan kebimbangan terhadap pasaran. Trump kembali mengkritik tindakan bank pusat yang akan menyumbang kepada pengukuhan nilai USD di mana akan menjejaskan aktiviti perdagangan antara Amerika Syarikat bersama rakan dagang yang lain.
USD pada minggu lalu mencatatkan peningkatan pada nilai dagangannya serta mengukuh berbanding matawang utama yang lain. Namun, komen negatif daripada Trump pada Sabtu lalu telah meninggalkan perbezaan jarak (gap) pada pembukaan harga bagi sesi pasaran Asia permulaan minggu ini pada pasangan matawang utama yang dipadankan bersama dolar AS.
Sementara itu, matawang Euro pula masih belum mendapat rentak untuk mengukuh dalam pasaran semasa berikutan masih berdepan risiko pertumbuhan ekonomi pada zon Eropah.
Pada minggu ini pula, tumpuan pelabur akan terarah kepada penetapan kadar faedah oleh European Central Bank (ECB) pada Khamis nanti. Pasaran menjangkakan bank pusat akan mengemaskini penurunan unjuran ekonomi dan bakal menambahkan lagi risiko terhadap dagangan Euro.
Jika dilihat pergerakan harga pada chart pasangan matawang EUR/USD pada Jumaat lalu, harga membuat kenaikan menguji paras resistance 1.1400 namun gagal menembusi paras tersebut yang telah diuji beberapa kali sepanjang minggu sebelum kembali membuat penurunan.
Pada sesi pasaran Asia hari ini, harga dilihat terus menyambung penurunan dari paras Magic Pivot 1.1374 yang berada pada zon RBS (resistance become support) dan kemudiannya telah turun menguji paras support 1.1340 (MagicS1) pada indicator Moshed Magic Line setakat jam 5.30 petang pada sesi pasaran Eropah hari ini.
 Penurunan yang diteruskan berkemungkinan akan menguji zon RBS 1.13300 sebelum turun lebih rendah melepasi paras support 1.1319 (MagicS2) menuju ke paras tumpuan harga sekitar 1.1300.
Namun, jika harga berjaya melonjak semula sehingga mencecah paras resistance tertinggi pada indicator Moshed Magic Line di paras 1.1451 (MagicR3), kenaikan harga boleh mencapai 100 pips pergerakan harga atau lebih.
Lihat gambar chart EUR/USD di bawah untuk rujukan analisis teknikal anda dan padankan bersama paras tumpuan harga pada indicator Moshed Magic Line untuk mencari peluang posisi dagangan terbaik pada EUR/USD.

Paras support: 1.1340, 1.1319, 1.1285.
Paras resistance: 1.1395, 1.1429, 1.1451.


Pandangan Kalendar Ekonomi Sepanjang Minggu Ini (5-9 Disember)

Minggu ini akan menjadi tempoh yang sibuk dalam pasaran kewangan global berikutan penetapan kadar faedah oleh tiga bank pusat utama dunia iaitu, Australia, Kanada dan Kesatuan Eropah (EU). Australia akan menjadi tumpuan terlebih dahulu dan dijangka RBA akan mengekalkan kadar sejak mengubahnya pada Julai lepas. Bank of Canada juga dijangka akan mengekalkan kadar kerana dilihat masih menunggu bukti-bukti data ekonomi sebelum membuat keputusan di masa hadapan.
Pasaran akan fokus kepada penetapan kadar dari ECB (European Central Bank) untuk mendapatkan isyarat yang lebih jelas berhubung polisi monetary dan khususnya program pembelian bon semasa. Pasaran sebelum ini meragui kapasiti ECB untuk meneruskan program pembelian bon kerana kenyataan dari German sebelum ini yang tidak akan meluluskan pakej rangsangan ini. Walaubagaimanapun,  pihak ECB mengatakan mereka tidak kehabisan instrumen untuk meneruskan mandat bagi mencapai sasaran inflasi.
Selain itu, dinasihatkan kepada para trader untuk mengikuti laporan data-data ekonomi yang lain pada minggu ini untuk mendapatkan informasi pasaran terkini dan sentimen-sentimen semasa. Hal ini penting agar kita dapat melihat pasaran kewangan atau pasaran tukaran matawang ini secara keseluruhan. Informasi secara keseluruhan ini akan banyak membantu anda dalam membuat keputusan trading yang lebih berkualiti.
Berikut merupakan data-data ekonomi yang akan dikeluarkan sepanjang minggu ini.
Data indeks sektor bukan-pembuatan (US ISM Non-Manufacturing PMI): Isnin 11 malam
Indeks ini jatuh ke paras 54.8 pada Oktober dari 57.1 pada bulan sebelum lebih rendah dari jangkaan 56.2. Indeks ini mengambil data dari 18 industri bukan pembuatan di US. Indeks aktiviti perniagaan pada Oktober jatuh kepada 57.7 dari 60.3 dan tempahan baru menyusut dari 60.0 kepada 57.7. Indeks gunatenaga atau pekerjaan jatuh kepada 53.1 dari 57.2, manakala  indeks inflasi meningkat ke paras 56.6. Penganalisis berpendapat bacaan indeks yang kukuh beberapa bulan lepas hanyalah sementara dan data Oktober sudah dijangka. ISM manufacturing diramalkan berada di paras 55.3.
Penetapan kadar oleh RBA: Selasa, 11.30 pagi
Rizab Bank Australia (RBA) mengekalkan kadar faedah 1.5% pada November sejajar dengan jangkaan pasaran. RBA tidak membuat sebarang isyarat bagi pelonggaran polisi (easing policy) dalam masa terdekat berikutan data-data ekonomi yang konsisten menunjukkan pertumbuhan ekonomi yang kukuh. Ahli dalam RBA juga berpuas hati dengan kadar inflasi semasa dan yakin sasaran inflasi dapat dicapai. Bank pusat menjangka ekonomi akan berkembang sederhana sebelum mengukuh secara berperingkat dan inflasi diramalkan meningkat dalam masa  dua tahun lagi.
Data KDNK Australia: Rabu 8.30 pagi
Pertumbuhan di Australia meningkat 0.5% pada suku kedua yang gagal mencapai jangkaan peningkatan 0.6%. Pertumbuhan tahunan  sudah pun mencapai 3.3%, tertinggi dalam masa empat tahun. Pada suku pertama pula ekonomi mencapai pertumbuhan 1.0% dimana dalam anggaran tahunan mencatatkan kenaikan 2.9%. Pertumbuhan 0.5% pada suku kedua dipandu oleh peningkatan dalam permintaan domestic. Pelaburan menunjukkan tren yang mendatar pada suku kedua berikutan kejatuhan berterusan dalam sector galian. KDNK Australia dijangka meningkat 0.2% pada suku ketiga.
 Penetapan kadar Kanada: Rabu 11 malam
Bank of Canada (Bank pusat) mengekalkan kadar 0.5% sejak Julai 2015. Dalam mesyuarat kali ini kadar dijangka masih dikekalkan berikutan BoC melihat ekonomi global akan mendapat momentum separuh kedua 2016 sehingga 2018. Perbelanjaan pengguna meningkat berikutan pasaran pekerjaan yang semakin baik dan keyakinan pengguna yang kukuh. Walau bagaimanapun, pelaburan sektor perniagaan di US masih lemah. Eksport masih diramal akan melemah sepanjang 2017 dan 2018 berikutan permintaan global yang rendah.
Data inventori minyak EIA: Rabu 11.30 malam
Inventori minyak mentah EIA  tidak dijangka jatuh sebanyak 884,000 pada minggu berakhir 25 November. Penganalisis menjangkakan peningkatan sebanyak 636,000. Penyusutan ini berikutan kejatuhan inventori yang besar di pantai timur US. Walaupun begitu, kesannya hanya sedikit kepada harga minyak.
Penetapan kadar ECB : Khamis 8.45 malam
Komen terbaru dari pihak ECB ini menggambarkan pihak bank perlu berusaha agar kadar inflasi bergerak dalam keadaan menaik dan kukuh secara berterusan supaya tidak hanya mencapai sasaran itu dengan risiko untuk menyusut semula. Pun begitu, tiada jangkaan bagi tightening policy (pengetatan polisi) dari ECB dalam masa terdekat ini berikutan kesukaran untuk mencapai sasaran inflasi 2.00%. Pasaran menjangkakan akan ada lebih pelonggaran (easing policy) dalam polisi semasanya walaupun pasaran masih meragui tentang pilihan instrumen polisi yang ada. Draghi juga mengatakan, polisi monetari sahaja tidak mampu untuk memberi pertumbuhan ekonomi yang kukuh dan bagi meningkatkan keberkesanan polisi monetari ini, polisi fiskal diperlukan untuk sama-sama menyumbang kepada pertumbuhan ekonomi.
Jobless claims US : Khamis 9.30 malam
Jabatan Buruh US melaporkan 268,000 laporan pengangguran (Jobless claims) dicatatkan bagi minggu berakhir pada 26 November yang menunjukkan peningkatan sebanyak 17,000 berbanding minggu sebelum itu yang mencatatkan jumlah 251,000. Data yang dikeluarkan ini lebih tinggi daripada jangkaan penganalisis sebanyak 252,000. Walaupun data ini meningkat ia masih dianggap berada di paras yang rendah. Jobless claims dijangka bertambah 272,000 pada minggu ini.
US Prelim UoM Consumer Sentiment: Jumaat 11 malam
Indeks keyakinan pengguna Universiti Michigan US (US University of Michigan consumer confidence index) menguat pada Oktober ke paras 91.6 berbanding 87.2 bulan sebelum. Ini adalah bacaan tertinggi sejak Julai lepas yang juga di atas jangkaan 87.5 penganalisis. Data ini adalah hasil tinjauan oleh Universiti Michigan ke atas 500 orang pengguna bagi mendapatkan pendapat mereka tentang tahap ekonomi pada masa ini dan jangkaan mereka di masa hadapan. Data ini dikelurakan setiap pertengahan bulan yang mewakili bacaan pada bulan tersebut. Menurut tinjauan ini, keyakinan kepada ekonomi meningkat dan bacaan ini konsisten dengan pertumbuhan KDNK (GDP) tahunan 2.5%. Bacaan keseluruhan indeks ini berada di atas bacaan purata tahun 2016. Indeks keyakinan pengguna ini dijangka meningkat lagi ke paras 94.3.
Akhir sekali, semoga berjaya kepada anda semua.


USD Kekal Kukuh, Sterling Berisiko Setelah Boris Johson Diumumkan Sebagai Pemimpin Britain Terbaru

Sentimen pasaran yang positif pada sesi New York semalam telah mendorong dagangan dolar Amerika Syarikat kekal kukuh dan turut membantu peningkatan pada saham-saham Amerika.
Namun, pasaran pada hari ini memasuki suasana yang agak berisiko diikuti laporan yang mengesahkan bahawa pegawai-pegawai perunding Amerika Syarikat sedang bersiap sedia untuk berkunjung ke China pada Isnin minggu hadapan untuk urusan rundingan dagang.
Untuk data ekonomi, bacaan bagi kadar jualan rumah sedia ada di Amerika Syarikat menurun 1.7% kepada angka 5.27M kadar tahunan. Walaupun terdapat kejatuhan, penganalisis dari Wells Fargo melihat jualan masih kekal stabil dengan menekankan pada kadar gadaian yang rendah akan meningkatan kadar jualan semula untuk tempoh baki tahun ini.
Seterusnya, data jualan rumah baru di Amerika Syarikat pula akan dikeluarkan pada sesi New York hari ini dengan jangkaan angka yang meningkat oleh pasaran sebelum ini.
Berita yang menjadi tumpuan utama pada pasaran semalam adalah pengumuman jawatan pemimpin yang baru di Britain.
 Seperti yang telah heboh dijangkakan, Boris Johnson telah diumumkan sebagai Perdana Menteri Britain yang terbaru menggantikan Theresa May sebelum ini menewaskan pesaingnya, Jeremy Hunt.
Pound Sterling terus didagangkan berisiko ekoran pengumuman tersebut namun tiada penurunan drastik pada carta harga berikutan pasaran telah pun menyerap jangkaan ke arah situasi tersebut.
Matawang Euro turut menyusut sehingga mencecah ke paras terendah dua bulan pada Rabu, sementara pasaran masih menantikan keputusan pendirian polisi oleh European Central Bank (ECB) pada Khamis. Jangkaan bank pusat berkemungkinan menurunkan kadar faedah atau sekurang-kurangnya menyatakan polisi monetari yang longgar.
Dagangan matawang komoditi agak mengecewakan dengan dolar New Zealand dilihat mencatatkan prestasi terburuk setelah bank pusat New Zealand menyatakan pertimbangan untuk polisi monetari yang tidak konvensional.
Sementara, dagangan Aussie terus lemah sehingga awal sesi pasaran Asia hari ini didorong juga oleh data PMI perkilangan dan perkhidmatan di Australia yang mencatatkan angka bacaan yang menurun.
Untuk matawang safe-haven Yen, bank pusat Jepun dijangka akan mengemaskini semula unjuran inflasi lebih rendah pada 1.1% untuk tahun fiskal semasa dan berkemungkinan menurunkan juga unjuran pertumbuhan ekonomi pada minggu hadapan.


Pendapat Terkini Ahli The Fed Dalam Prospek Kenaikan Kadar Faedah

Presiden Fed cawangan Dallas Robert Kaplan (pengundi) menegaskan pendirian beliau pada Selasa bahawa tiga kenaikan kadar faedah tahun ini masih bersesuaian.
Tambahnya, walaupun begitu, Federal Reserve perlu terus memerhatikan perubahan aktiviti ekonomi sama ada The Fed perlu menggunakan pendekatan ‘hawkish‘ atau ‘dovish‘ dalam penentuan kadar di masa depan.
Manakala Eric Rosengren (bukan-pengundi), presiden Fed cawangan Boston memberi amaran bahawa kenaikan kadar yang lebih pantas adalah perlu, jika tidak kadar pengangguran akan terus jatuh di bawah paras ‘pengangguran semulajadi’ (natural unemployment) dan menyebabkan ekonomi terlalu panas (overheat).
 Bagi Rosengren, kadar pengangguran semasa 4.4% adalah paras terendah 10 tahun lalu yang telah jatuh dari anggaran ‘pengangguran semulajadi’ beliau 4.7%.
Tambahnya lagi, jika kadar pengangguran jatuh ke paras di bawah 4% akan menyebabkan ekonomi terlalu panas bersama dengan inflasi yang tinggi yang akan menyebabkan kenaikan kadar faedah yang lebih tinggi.
Manakala seorang lagi presiden Fed Esther George (bukan-pengundi) mengatakan beliau menyokong langkah pengurangan pegangan aset The Fed tahun ini. Jumlah 4.5 trilllion dalam penyata imbangan bank pusat telah menolak kadar faedah jangka panjang ke bawah di mana langkah mengurangkan pegangan itu akan menaikkan semula kadar tersebut dan menyejukkan semula pasaran pekerjaan dan inflasi.
Kata George lagi, selepas Fed menjalankan langkah pengurangan pegangan bon, mereka perlu membiarkan polisi bergerak secara ‘autopilot’.


Tandakan Kalendar Trading Anda dengan Event Penting Sepanjang Minggu (26-30 Disember 2016)

Pasaran pada minggu ini diramal tenang ekoran cuti Krismas dengan kebanyakan pelabaur sudah ‘tutup buku’ menjelang tahun baru yang hanya berbaki beberapa hari lagi.
Hal ini juga akan mengurangkan liquidity dalam pasaran, namun meningkatkan turun naik menjelang tahun baru.
Di tempat lain, data inflasi Jepun dijangka akan menjadi tumpuan minggu ini apabila para pelabur mula menilai keperluan untuk rangsangan selanjutnya dalam ekonomi ketiga terbesar dunia ini.
Berikut adalah beberapa peristiwa penting sepanjang minggu ini :
1.Cuti Krismas (Isnin)
Pasaran di Australia, New Zealand, Eropah, UK, Switzerland, Kanada dan Amerika Syarikat ditutup pada hari Isnin berikutan cuti Krismas yang jatuh pada hujung minggu.
Kanada akan membuka semula pasaran pada Rabu kerana bercuti sempena Boxing Day pada Selasa.

 Data Keyakinan Pengguna AS (Selasa, 11.00pm)

Lembaga Persidangan dan kumpulan penyelidikan pasaran dijangka akan mengeluarkan data keyakinan pengguna bagi bulan Disember pada Selasa. Pasaran menjangkakan bahawa indeks ini meningkat kepada 108.5 daripada 107.1 pada bulan sebelumnya yang juga merupakan angka paling kukuh semenjak Julai 2007.

 US Pending Home Sales (Rabu, 11.00pm)

Persatuan Hartanah Kebangsaan akan mengeluarkan data ini pada hari Rabu. Laporan ini dijangka akan menunjukkan bahawa jualan rumah meningkat sebanyak 0.5 peratus bagi bulan November setelah melonjak 0.1 pada Oktober lalu.

 Data Tuntutan Awal Pengangguran AS (Khamis, 9.30pm)

Data ini dijangka akan menyaksikan peningkatan seramai 2,000 orang kepada 277,000 pada minggu berakhir 23 Disember.

 Data inflasi Jepun (Selasa, 1.00pm)

Biro Statistik Jepun dijangka akan mengeluarkan data inflasi bagi bulan November dengan jangkaan angka kekal pada paras negatif.
Negara ini dikatakan meletakkan sasaran inflasi pada tahap 2 peratus, sekali gus memberi tekanan kepada BoJ untuk mengekalkan pakej rangsangan agresif bank pusat berkenaan.
Sumber : Forex Factory
US Dollar Kembali Bangkit Menentang Yen dalam Sesi Asia!


Apa Kesan Pemotongan Interest Rate RBA Kepada Aussie?

Secara ringkasnya, Aussie susut di bawah 75 sen selepas RBA menurunkan kadar faedah sebanyak 25 mata asas kepada 1.5% seperti yang diramal.
AUD/USD, 15 minit

Menurut Masashi Murata, currency strategist Brown Brothers Harriman di Tokyo, pemotongan kadar faedah oleh RBA pada akhir tahun ini bergantung kepada pergerakan Dollar Australia.
 Beliau juga berkata, pengumuman sebelum ini tidak mematikan jangkaan pemotongan interest rate pada masa akan datang. Pengurangan kadar itu akan berlaku lagi jika Aussie dilihat lemah.
Matawang itu dilaporkan masih kukuh walaupun RBA telah mengumumkan pemotongan kadar daripada 1.75% kepada rekod terbaru, 1.50%.
Aussie 10-year bond masih mengekalkan nilai di atas paras 1.8% berbanding 1.5% bagi US Dollar.
Tahukah anda, selain pengumuman RBA, keputusan BoE juga dinanti? Keputusan apa dan bila? Klik artikel ini.


Peluang Buat Trader, GBP/USD Beri Isyarat Untuk Turun Lebih Rendah

Matawang Pound Sterling terus didagangkan berisiko sehingga ke penghujung minggu berikutan kebimbangan pelabur terhadap ketidaktentuan pada perkembangan rundingan Brexit.
Menambahkan lagi tekanan buat dagangan Pound apabila Setiausaha Kesihatan UK, Matt Hancock telah meluahkan kegelisahan beliau terhadap penularan kes jangkitan Coronavirus di beberapa negara Eropah yang berpotensi memberi ancaman serius terhadap Britain.
Pada pergerakan harga di carta pasangan matawang GBP/USD, harga mula menunjukkan penurunan sejak Selasa lalu selepas mencapai paras ketinggian pada 1.34800.
Penurunan harga yang telah bergerak lebih rendah di bawah paras Moving Average 50 (MA50) pada rangka masa 1 jam menambahkan lagi petunjuk untuk perubahan trend bearish harga.
Untuk pergerakan semalam, harga mencatatkan penurunan harian sekitar 120 pips dari paras ketinggian 1.34000 sehingga ke paras terendah hampir menyentuh 1.32800.
Namun harga kembali membuat kenaikan di sesi New York untuk menutup dagangan lebih tinggi di atas paras 1.33400.
 Menyambung dagangan pada sesi Asia pagi ini, harga dilihat meneruskan penurunan dan dijangka menuju sehingga ke paras sokongan 1.32800 pada dagangan yang bersambung ke sesi Eropah.
Penurunan lebih rendah akan menuju semula ke zon tumpuan pada julat harga 1.32000-1.31500.
Namun jika harga kembali membuat kenaikan semula, halangan MA50 akan kembali diuji sebelum kenaikan yang diteruskan bakal menuju zon resistance 1.35000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Mengukuh Berbanding Matawang Utama, Harga Komoditi Jatuh

Pasaran matawang
Matawang Australia dolar menyusut berbanding US dolar pada hari Isnin. Manakala matawang New Zealand dolar juga menyusut dalam sesi dagangan Eropah.
US dolar mengukuh berbanding matawang lain dalam sesi dagangan Eropah.
Indeks US dolar yang mengukur kekuatan matawang greenback berbanding matawang lain naik 0.27% kepada 92.00 setakat jam 04.45 p.m.
Pengukuhan US dolar didorong oleh penambahan peluang pekerjaan sebanyak 148,000 pada bulan Disember.
Matawang US dolar menghadapi tekanan dengan jangkaan perlaksaan pengetatan dasar monetari oleh negara lain.
 Matawang Euro menyusut sebanyak 0.33% kepada 1.1989.
Pasaran Komoditi
Harga minyak meneruskan penigkatan dalam sesi dagangan Eropah sebelum mengalami kejatuhan ketika ini.
Harga minyak mentah WTI naik sebanyak 0.18% kepada $61.56. Minyak Brent juga naik sebanyak 0.15% kepada $67.72 sebelum mengalami kejatuhan.
Peningkatan harga ini didorong oleh kejatuhan aktiviti galian minyak US bagi pengeluaran baru.
Harga emas pula mencatat kejatuhan berikutan pengukuhan US dolar.


USD Nak Menguat Ke Melemah Ni?

Sesi Asia memperlihatkan dagangan dolar greenback sedikit susut selepas mendapat sokongan pada akhir dagangan sesi sebelum ini.
Berita mengenai kes Omicron pertama yang dikesan di Amerika Syarikat (California) telah mendorong pasaran Wall Street terkesan, sekali gus memberi dorongan saat akhir buat greenback.
Walaupun begitu, pada pembukaan sesi Asia, dagangan dolar greenback masih bergerak di sekitar harga yang sama berikutan sentimen pasaran yang bercampur-campur.
Pada satu sisi, US dolar menguat dengan harapan Federal Reserve (Fed) akan mempercepatkan pengurangan pembelian bon yang juga berpotensi untuk naikkan kadar faedah lebih awal dari jangkaan.
 Namun, dari sisi lain, mata wang utama lain turut mendapat dukungan daripada kenyataan Pertubuhan Kesihatan Sedunia (WHO) bahawa vaksin Covid-19 sedia ada masih boleh memberi perlindungan terhadap varian Omicron bagi mencegah penyakit yang teruk.
WHO juga melaporkan bahawa setakat ini, varian baharu tersebut hanya menyebabkan gejala dan penyakit yang lebih ringan.
Ini membuatkan dagangan dalam pasaran mata wang terbatas, membawa indeks dolar berlegar di sekitar harga 96.00 berbanding pesaing utamanya.
Sementara itu, pelabur telah diperlihatkan dengan data pekerjaan ADP sektor swasta yang menunjukkan bacaan yang lebih baik dari dijangkakan pada Oktober, tetapi merosot dari bacaan sebelumnya.
Meneliti pergerakan mata wang Eropah, euro diniagakan stabil pada 1.1330, manakala pound pula berlegar pada 1.3300 berbanding USD.


Ekonomi UK Menjunam, Catat Penguncupan Terbesar Sejak Krisis Kewangan

Pertumbuhan GDP UK dilaporkan telah mengalami penguncupan sebanyak 2% pada suku pertama tahun 2020 setelah tidak menunjukkan sebarang pertumbuhan pada suku terakhir 2019, menurut bacaan awal yang diterbitkan oleh Pejabat Perangkaan UK (ONS) pada hari ini.
Ini merupakan penguncupan paling ketara yang pernah dicatatkan sejak suku keempat 2008 berikutan perlaksanaan perintah berkurung sehingga memaksa penutupan perniagaan dan aktiviti ekonomi yang lain.
Walaubagaimanapun, angka yang dicatatkan adalah lebih baik daripada jangkaan pasaran untuk menguncup sebanyak 2.5%.
Sementara secara bulanan, ekonomi UK telah menguncup sebanyak 5.8% pada bulan Mac daripada penguncupan 0.1% pada Februari, jauh lebih baik daripada unjuran pasaran untuk mengalami penyusutan ketara 7.9%. Ini merupakan kejatuhan bulanan terbesar yang pernah direkodkan dalam sejarah tinjauan yang bermula sejak 1997.
 Tambahan daripada itu, data Pembuatan dan Pengeluaran Industri UK juga menunjukkan bacaan yang melebihi jangkaan pasaran dengan masing-masing mencatat penguncupan sebanyak 4.6% dan 4.2% pada bulan Mac.
Terdahulu, Perdana Menteri UK Boris Johnson telah mengumumkan perintah berkurung di seluruh negara berkuatkuasa pada 23 Mac dalam usaha untuk membendung penularan pandemik coronavirus yang telah menjangkiti lebih 227,000 orang di negara itu, menurut data daripada Johns Hopkins University.
Pada minggu lalu, Bank of England (BOE) menjangkakan GDP UK secara keseluruhannya akan mengalami kejatuhan sebanyak 14% pada tahun 2020, dipacu oleh penyusutan 25% pada suku kedua.
Sekiranya hal ini berlaku, ia akan menjadi kejatuhan tahunan terbesar sejak tahun 1706, menurut BOE. Bagaimanapun, dengan jangkaan pelonggaran sekatan akan dilaksanakan, BOE meramalkan kejatuhan dalam GDP UK adalah bersifat sementara yang kemudiannya akan disusuli oleh pemulihan yang cepat pada tahun 2021.


Analisis Teknikal EUR/USD – Timeframe H1 – 15/11/2018

Tumpuan utama pasaran pada dagangan semalam adalah kepada perkembangan rundingan Brexit. Kesan daripada rundingan tersebut membuatkan pergerakan harga yang tidak menentu (volatile) khususnya kepada matawang EURO dan Sterling namun secara keseluruhannya, rundingan tersebut masih dilihat positif. Jika diteliti pergerakan harga pada chart pasangan matawang EUR/USD untuk dagangan semalam, harga yang membuat penurunan sejak dari sesi pasaran Asia sehingga menyentuh ke paras Magic Pivot kemudiannya telah membuat kenaikan sehingga mencapai paras ketinggian di resistance MagicR1 pada indicator Moshed Magic Line semalam.
Pada sesi pasaran Asia hari ini, harga yang didagangkan sedikit tinggi dari paras Magic Pivot 1.1306 hari ini dilihat membuat kenaikan sehingga ke paras ketinggian semalam dan menuju ke paras resistance 1.1350 (MagicR1) menjelang pembukaan sesi pasaran Eropah. Jika harga meneruskan kenaikannya lagi, harga dilihat akan menuju ke paras resistance pada paras 1.1391 (MagicR2). Seterusnya, EURO yang masih berjaya didagangkan mengukuh berbanding USD bakal membuat kenaikan ke paras lebih tinggi dan menguji paras tumpuan harga pada chart EUR/USD sekitar paras resistance 1.1435 (MagicR3).
Sebaliknya, jika USD kembali mengukuh dan menekan harga semula, harga akan bergerak turun lebih rendah dari paras Magic Pivot hari ini dan mencari paras support terdekat sekitar 1.1265 (MagicS1). Kemudiannya, penurunan harga seterusnya bakal menguji paras terendah semasa harga iaitu pada support 1.1221 (MagicS2). Dan sekiranya harga berjaya breakout paras tersebut, harga dilihat mampu mencecah penurunan sehingga ke paras 1.1181 (MagicS3).
 Terus ikuti perkembangan ekonomi dan politik di zon Eropah serta rundingan Brexit yang mempengaruhi pergerakan harga khususnya pada chart EUR/USD. Jadikan indicator Moshed Magic Line sebagai panduan untuk mencari paras-paras tumpuan harga pada chart EUR/USD anda.

Paras support: 1.1265, 1.1221, 1.1181.
Paras resistance: 1.1350, 1.1391, 1.1435.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Jangan Rileks Lagi, Ada 2 Bank Pusat Bakal Gemparkan Pasaran!

Tumpuan beralih pada BOE dan ECB
Kenyataan susulan bank pusat jadi tumpuan
Pasaran kembali berhati-hati

Usai sudah mesyuarat Federal Reserve (Fed) berakhir, kini fokus utama pasaran terarah kepada mesyuarat Bank of England (BOE) dan Bank Pusat Eropah (ECB) pada sesi New York.
Kedua-dua bank pusat itu dijangkakan secara meluas akan melaksanakan kenaikan sebanyak 50 mata asas dalam kadar faedah.
Kenyataan susulan daripada Gabenor BOE Andrew Bailey dan Presiden ECB Christine Lagarde turut dinanti-nantikan pelabur bagi mendapatkan petunjuk mengenai hala tuju dasar mereka seterusnya.
Sebelum itu, mari lihat situasi semasa dalam pasaran mata wang pada sesi Eropah yang menyaksikan raja US dolar kekal melemah berbanding pesaing utamanya.
 Federal Reserve (Fed) telah meningkatkan kadar faedahnya sebanyak 25 mata asas pada mesyuarat terbarunya, dan kenyataan bernada dovish oleh Pengerusi Jerome Powell telah menolak jatuh indeks dolar ke paras terendah terbaru 9 bulan.
Beralih kepada mata wang Eropah, pound didagangkan lebih berhati-hati dengan pergerakan harga berlegar pada sekitar harga 1.2370 berbanding dolar greenback.
Sementara dagangan euro pula kekal mempertahankan keuntungan di paras ketinggian hampir 10 bulan, yang diraih sebelum ini susulan junaman US dolar.
Di sisi lain, pergerakan harga dalam dagangan dolar Aussie, Kanada dan New Zealand juga mendatar, menandakan pelabur bersiap sedia untuk lebih ‘ketidaktentuan’ yang akan berlaku pada sesi New York.
Selain mesyuarat BOE dan ECB, data tuntutan pengangguran Amerika Syarikat juga bakal dijadikan tumpuan sebagai petunjuk kepada laporan pekerjaan NFP pada Jumaat.


Walaupun ECB Makin ‘Hawkish’, EUR/USD Masih Lagi Belum Lepasi Paras $1.0300

Terbitan data sektor PMI pembuatan dan perkhidmatan Eropah dan Amerika Syarikat (AS) pada penghujung minggu lalu membuatkan pergerakan harga dalam pasaran tidak menentu.
Mata wang Euro susut pada dagangan sesi Eropah pada Jumaat lalu, gagal untuk mengekalkan momentum pengukuhan selepas European Central Bank (ECB) telah meningkatkan kadar faedahnya buat pertama kali dalam tempoh lebih 1 dekad.
Sementara US dolar pula dilihat bergerak suram pada sesi terakhir minggu lalu susulan terbitan data sektor pembuatan dan perkhidmatan AS yang menurun di bawah paras penguncupan memberi isyarat bahaya untuk ekonomi terbesar dunia itu.
Tumpuan akan terarah pula kepada keputusan mesyuarat FOMC pada minggu ini yang akan memberi impak besar terhadap pergerakan US dolar membuatkan pelabur dijangka berhati-hati dalam pasaran di awal minggu.

Meneliti pergerakan harga pada carta pasangan mata wang EUR/USD Jumaat lalu, harga dilihat susut ke paras 1.01300 di sesi Eropah sebelum lonjakan di sesi New York mencapai ke paras ketinggian 1.02400.
Namun, menutup dagangan di penghujung sesi tersebut, harga bergerak susut dan berlegar di sekitar 1.02000 bersambung ke pembukaan dagangan awal minggu ini.
 Sekiranya harga berjaya meneruskan kenaikan lebih tinggi, melepasi rintangan pada 1.02400 dan mengatasi ketinggian minggu lalu, sasaran awal harga dilihat akan menguji zon 1.03000.
Seterusnya kenaikan yang diteruskan untuk pergerakan trend bullish, harga bakal mensasarkan pula pada ketinggian 1.04000 yang menjadi tumpuan pada dagangan terdahulu.
Sebaliknya jika harga membuat terjunan melepasi paras sokongan 1.01600, penurunan bakal diteruskan menuju ke zon RBS (resistance become support) 1.01000.
Untuk penurunan lebih rendah, harga berkemungkinan akan kembali ke paras pariti 1.000 yang menjadi zon support penting buat harga.
Pada sesi Eropah petang ini, pelabur akan memberi tumpuan terhadap bacaan data iklim perniagaan Jerman tinjauan ifo yang bakal mempengaruhi pergerakan mata wang Euro.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pecah Rekod Lagi! USD/JPY Lonjak Paras Tertinggi Terbaru Sejak 2002!

Walapun sentimen pasaran masih lagi berisiko, namun mata wang safe-haven Yen dilihat telah mula hilang momentum pengukuhannya sejak dagangan Rabu semalam.
Ketiadaan faktor utama yang mempengaruhi situasi tersebut, penganalisis berpandangan aktiviti pengambilan untung mungkin berlaku menuju penutupan bagi dagangan April.
Hilang persaingan daripada Yen telah membuka lebih ruang untuk US dolar terus menguasai pasaran kewangan.
US dolar pamerkan prestasi cemerlang sepanjang minggu ini dengan indeks US dolar juga telah meningkat ke paras tertinggi 5 tahun.
Menjelang mesyuarat FOMC pada minggu hadapan, US dolar dijangka akan terus mengekalkan pengukuhan dengan jangkaan untuk kenaikan kadar faedah yang lebih agresif oleh Federal Reserve (Fed).
Pada carta harga pasangan mata wang USD/JPY, harga telah mula pamerkan corak kenaikan semula sejak semalam dari paras 127.00 pada pembukaan sesi Asia.
Setelah kenaikan yang dibuat melepasi paras 128.00, pelabur mula menilai isyarat perubahan trend pada carta harga susulan harga juga telah bergerak semula di atas paras sokongan Moving Average 50 (MA50) pada rangka masa 1 jam.
Tidak terhenti di situ, kenaikan harga diteruskan lagi pada dagangan hari ini (Khamis) menyaksikan lonjakan mengatasi paras ketinggian minggu lalu yang dicapai pada 129.300 ke paras ketinggian terbaru sekitar 130.00 setakat dagangan awal sesi Eropah.
 Dengan lonjakan ini, harga terus merekodkan paras ketinggian terbaru lagi sejak dagangan tahun 2002!
Untuk kenaikan lebih tinggi, berkemungkinan harga boleh mencapai sehingga ke paras ketinggian 132.00 mengekalkan trend bullish.
Namun waspada untuk penurunan semula harga yang boleh berlaku di penghujung minggu.
Penurunan harga bakal kembali menguji paras 129.300 membentuk zon RBS (resistance become support) yang baru untuk menyokong harga menyambung kenaikan semula.
Sebaliknya jika harga susut lebih rendah, penurunan melepasi paras 128.00 boleh menuju semula sehingga ke zon tumpuan sebelum ini sekitar 125.800.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Data Ekonomi Penting Tumpuan Pasaran Minggu Ini (25-29 Julai 2022)

Berikut merupakan sebahagian data-data ekonomi penting yang bakal menjadi tumpuan penting dalam pasaran sepanjang minggu ini.
Iklim Perniagaan Jerman Tinjauan ifo (Isnin 4.00 Petang): Data tinjauan ke atas 9,000 perniagaan di Jerman akan memberi petunjuk terhadap kesihatan semasa ekonomi di Eropah. Bacaan terbaru diunjurkan sedikit menurun berbanding angka sebelum ini yang boleh memberi tekanan terhadap pergerakan mata wang Euro di awal minggu.
Data Keyakinan Pengguna AS (Selasa 10.00 Malam): Tinjauan ke atas 3,000 isi rumah di Amerika Syarikat akan memberi gambaran terhadap perbelanjaan pengguna dan petunjuk kepada kadar inflasi di masa hadapan. Bacaan terbaru juga diramalkan sedikit menyusut dengan pelbagai faktor yang terus menghimpit Amerika Syarikat sementara Federal Reserve masih dijangka untuk meneruskan pengetatan dasar.
Data Inflasi Australia (Rabu 9.30 Pagi): Bacaan suku tahun kedua bagi kadar inflasi di Australia diramalkan mencatatkan angka yang menurun. Ini menepati kemahuan bank pusat yang menaikkan kadar faedah untuk menurunkan inflasi yang melonjak.
 Mesyuarat FOMC (Khamis 2.00 Pagi): Tumpuan utama pada minggu ini bakal terarah kepada keputusan mesyuarat polisi Federal Rerserve dengan jangkaan kenaikan kadar faedah 75 mata asas untuk kali kedua berturut-turut. Pengumuman kadar akan memberi impak besar terhadap pergerakan raja mata wang US dolar.
Data Keluaran Dalam Negara Kasar AS (Khamis 8.30 Malam): Prestasi ekonomi Amerika Syarikat untuk suku kedua bakal dipantau melalui bacaan awal GDP dengan ramalan angka yang kembali meningkatt. Sebanyak 3 kali bacaan yang akan dikeluarkan, namun bacaan pertama ini dijangka akan memberi impak yang lebih besar.
Data Inflasi Eropah (Jumaat 5.00 Petang): Bacaan awal untuk kadar inflasi di Eropah yang akan ditebitkan pada penghujung minggu bakal memacu pergerakan mata wang Euro. Perubahan pada bacaan inflasi Eropah selepas ini akan dijangkakan selepas bank pusat Eropah (ECB) sudah mula menaikkan kadar faedah.
Indeks Perbelanjaan Peribadi Pengguna AS (Jumaat 8.30 Malam): Turut menjadi salah satu data yang mengukur inflasi, perubahan pada perbelanjaan pengguna penting untuk isyarat awal buat bank pusat.


Analisis teknikal EUR/USD – Timeframe H1 – 10/1/2018

 EUR/USD akhirnya berjaya membuat kenaikan setelah ia gagal untuk breakout Key Support sekitar harga 1.1950/30. Kenaikan direkodkan hampir 80 pips hari ini. Secara teknikal, sekiranya EUR/USD menutup pasaran hari ini dengan membentuk bullish morubozu, potensi adalah ke arah upside setakat ini.
Dan target bullish seterusnya yang berpotensi dicapai adalah sekitar harga 1.2080/60 dan jika breakout ia akan mencapai ke harga yang lebih tinggi. Apapun, EUR/USD berkemungkinan akan melakukan sedikit retracement sebelum ia bullish dan perlu terlebih dahulu breakout Big Round Number 1.2000 untuk meneruskan lagi kenaikan.


Pelabur Minyak Kembali Menarik Nafas Lega

Kebanyakan pelabur menarik nafas seketika setelah harga minyak mencatat 3 hari yang mengagumkan dan melonjak hampir 10%. Lonjakan ini berlaku ketika pengeluar minyak utama sedang menimbang semula pembekuan pengeluaran bagi meningkatkan prestasi pasaran minyak mentah.
Di ICE Futures Exchnage di London, minyak Brent bagi penghantaran Oktober meningkat 6 sen.
Sementara itu, minyak mentah di New York Merchantile turut mencatat lonjakan sebanyak 7 sen.
Harga minyak mentah meningkat hampir 10% dalam tempoh 3 sesi dagangan. Perkembangan ini dilihat sejak Khamis lalu selepas Menteri Tenaga Arab Saudi berkata, negara pengeluar minyak mentah akan mengadakan perbincangan di Algeria bulan depan.
Selain itu, Menteri Tenaga Russia, Alexander Novak berkata pada Isnin, negaranya sedia untuk mengehadkan pengeluaran jika perlu untuk mencapai kestabilan pasaran.
 Walau bagaimanapun, peserta pasaran masih ragu-ragu bahawa mesyuarat itu akan mencapai apa-apa tindakan yang konkrit berikutan cubaan pembekuan bekalan sebelum ini gagal.
Tanda-tanda pemulihan yang berterusan di AS, selain lonjakan saham yang tinggi terhadap produk bahan api diseluruh dunia dijangka masih menolak harga ke paras terendah dalam tempoh terdekat.
Menurut pembekal medan minyak Baker Hughes, bilangan pelantar penggerudian minyak di Amerika Syarikat minggu lepas meningkat sebanyak 15 hingga 396.
Peningkatan berterusan dalam AS aktiviti penggerudian menyemarakkan spekulasi bahawa kebimbangan terhadap lebihan pasaran akan berterusan untuk jangka masa akan datang.
Disamping itu, peserta pasaran sedia mengalihkan tumpuan mereka kepada data simpanan minyak mentah dan produk tapisan mingguan dari AS.
Kumpulan industri Institut Petroleum Amerika akan mengeluarkan laporan mingguan pada Selasa, 04:30 ET (20: 30GMT) Data rasmi dari Pentadbiran Maklumat Tenaga pula bakal dikeluarkan pada Rabu.


Pasaran Buruh U.K. Masih Stabil?

Pasaran buruh U.K. kehilangan momentum dan terdapat tekanan terhadap pendapatan isi rumah.
Kadar pengangguran pula tidak berubah sama seperti pada Ogos lepas pada kadar 4.9%. Selain itu, Claimant count kurang daripada jangkaan yang mana adalah positif kepada ekonomi. Claimant count merupakan perubahan kadar pengangguran.
Average earnings index pula menurun kepada 2.3% dari 2.4% bulan sebelum. Average earnings index ialah data yang menunjukkan perubahan kadar upah kepada buruh. Data menunjukkan kadar upah yang menurun.
 Bila kadar upah berkurangan akan menyebabkan berkurang lah juga perbelanjaan pengguna. Pendapatan sektor swasta akan jatuh, seterusnya mereka mungkin akan memberhentikan pekerja. Berlaku lah pertumbuhan ekonomi yang perlahan.
Tetapi harus diingat, kadar pengangguran di U.K. masih stabil dan kejatuhan Average earnings index tidaklah teruk.
Ekonomi U.K. masih lagi dikuasai oleh sentiment Brexit (mood pasaran) yang mungkin membawa kesan negatif kepada ekonomi U.K. dalam jangka masa panjang.

Pound dan Euro Mula Melonjak Tinggi!


Aussie Kekal Positif Meneruskan Kenaikan Harga Pada Dagangan AUD/USD

Matawang komoditi dolar Australia didagangkan kukuh pada permulaan dagangan minggu ini disokong oleh faktor sentimen pasaran semasa yang semakin pulih.
Timbalan Gabenor bank pusat Australia, Luci Ellis dalam ucapannya menyatakan bahawa pasaran buruh meningkat dengan ketara berdasarkan data-data yang diperolehi. Beliau juga memberikan komen yang positif terhadap sektor pekerjaan di Australia.
Di samping itu juga, pengukuhan Aussie terus disokong oleh faktor ekonomi rakan dagang terbesarnya iaitu China. Kebimbangan pada pertumbuhan ekonomi yang perlahan di China semakin reda dan begitu juga impak oleh ketegangan perang dagang AS-China yang semakin pudar.
Berbanding USD yang terkesan oleh kejatuhan pada hasil pulangan 10-tahun Amerika Syarikat, Aussie berjaya memanfaatkan peluang untuk melonjakkan harga pada chart AUD/USD.
Walaupun USD didagangkan sedikit pulih, namun pelabur masih berwaspada terhadap potensi ekonomi yang berisiko menuju ke arah kegawatan. Selain itu juga, USD masih dibebani oleh kenyataan dovish oleh Fed yang memberi isyarat negatif terhadap langkah kenaikan kadar faedah yang akan datang.
Jika dilihat dagangan AUD/USD semalam, harga dilihat kekal konsisten melakukan kenaikan harga sejak sesi Asia sehingga ke sesi dagangan New York melepasi paras Magic Pivot dan resistance MagicR1 pada indicator Moshed Magic Line semalam.
Bersambung pada sesi Asia pagi ini, harga terus membuat kenaikan lebih tinggi menuju ke paras resistance 0.7129 (MagicR1) pada indicator Moshed Magic Line hari ini.
 Jika harga terus menyambung kenaikan ke paras lebih tinggi, paras 0.71500 bakal menjadi destinasi tumpuan yang akan diuji harga sebelum harga cuba kembali ke paras ketinggian yang dicapai pada minggu lalu sekitar paras 0.71680.
Namun, jika sentimen semasa kembali mendorong harga membuat penurunan semula, jangkaan harga akan turun ke paras Magic Pivot 0.7097 dan menguji zon tumpuan harga tersebut.
Penurunan lebih rendah harga boleh mencecah sehingga 100 pips pergerakan harga ke paras support 0.7026 (MagicS3) pada indicator Moshed Magic Line jika Aussie kembali didagangkan merosot berbanding USD.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance yang telah digariskan pada indicator Moshed Magic Line untuk membantu anda mengawal risiko dalam dagangan.

Paras support: 0.7078, 0.7045, 0.7026.
Paras resistance: 0.7129, 0.7149, 0.7181.


Tiada Pembatalan Tarif Telah Diputuskan! – Donald Trump

Permulaan dagangan awal minggu di sesi Asia masih diselubungi dengan ketidakpastian dagangan antara Amerika Syarikat (AS) dan China, dengan beberapa data ekonomi di Eropah turut menjadi fokus pada hari ini.
Presiden AS Donald Trump akhirnya membuka mulut mengenai isu tarif yang dibangkitkan pada minggu lepas, bahawa tiada apa yang berkaitan dengan pembatalan tarif telah diputuskan dan turut memberitahu walaupun China mahu mereka membatalkan tarif, beliau tidak akan bersetuju untuk itu.
Bagaimanapun, beliau tetap mengatakan perbincangan perdagangan dengan China sedang berjalan dengan sangat baik, tetapi AS hanya akan membuat perjanjian dengan negara ekonomi kedua terbesar itu jika ia adalah yang betul untuk AS.
 Terdahulu, pegawai dari kedua-dua buah negara telah mengeluarkan kenyataan pada Khamis bahawa China dan AS bersetuju untuk membatalkan tarif masing-masing dalam perjanjian perdagangan fasa pertama, yang kemudiannya ditentang oleh beberapa penasihat di White House.
Dolar didagangkan sedikit lemah berbanding yen yang menggambarkan terdapat beberapa pelabur yang berhati-hati terhadap ketidakpastian perjanjian tersebut, namun USD masih didagangkan di paras tertinggi yang dicapai pada minggu lalu. Indeks dolar berbanding enam matawang utama lain kukuh pada 98.36.
Sementara itu mengikuti perkembangan di Eropah, tinjauan terbaru pilihan raya UK yang diterbitkan pada hujung minggu masih menunjukkan Parti Konservatif terus mengatasi pesaingnya. Namun begitu, pound kekal berada di bawah tekanan susulan kenyataan dovish oleh Bank of England (BoE) pada minggu lalu.
Tumpuan pasaran kini beralih kepada data ekonomi Britain yang akan diterbitkan lewat petang ini dan juga kepada mesyuarat penetapan oleh bank pusat New Zealand (RBNZ) pada minggu ini.


Tiada Arah Tuju, Pasaran Nantikan Data Inflasi AS

Pasaran pada sesi Eropah diperlihatkan dengan pergerakan mendatar mata wang apabila tumpuan pelabur kini beralih kepada keluaran data inflasi Amerika Syarikat.
Greenback terus berada di bawah tekanan ekoran jangkaan kenaikan kadar faedah yang lebih perlahan oleh Federal Reserve (Fed) setelah menyaksikan laporan pekerjaan menyuramkan minggu lalu.
Pengerusi Fed Jerome Powell juga gagal memberi petunjuk baharu mengenai penetapan kadar faedah akan datang apabila berucap pada persidangan bank yang berlangsung semalam (Selasa).
Rentetan itu, keluaran data inflasi AS pada hari Khamis dijadikan tumpuan utama pelabur seterusnya.
 Meneliti situasi pasaran pada sesi Eropah, indeks dolar dilihat kekal berlegar di sekitar paras terendah 7 bulan berbanding pesaing utamanya.
Sementara euro pula didagangkan hampir tidak berubah pada paras terkuat 7 bulan berbanding US dolar di tengah-tengah kenyataan hawkish oleh penggubal dasar Bank Pusat Eropah (ECB).
Francois Villeroy de Galhau berkata bank pusat akan terus menaikkan kadar faedah pada bulan-bulan mendatang.
Dalam pada itu, mata wang pound pula sedikit susut tapi harga kekal stabil pada paras tertinggi 3 minggu berbanding USD.
Mata wang Asia, dolar Aussie diniagakan sedikit meningkat susulan peningkatan yang dicatatkan dalam inflasi dan jualan runcit Australia pada November.


Euro Dalam Tekanan Jika Data PMI Euro Zone Hari Ini Lemah

Tumpuan pasaran adalah pada sentimen perniagaan zon euro PMI dalam sesi selepas ini. Tanda-tanda ekonomi zon euro kehilangan momentum telah menaikkan lagi kebimbangan pertumbuhan global bulan ini, dan apa-apa cadangan yang baru dari kelemahan ekonomi dijangka mendorong euro lebih rendah.
“Euro akan mendapat tekanan jika bacaan PMI mengecewakan. Tetapi ia tidak akan memberi manfaat kepada dolar terlalu banyak juga, sebab penghasilan AS masih rendah,” kata Junichi Ishikawa, penganalisis pasaran di IG Securities di Tokyo.
“Peserta pasaran ragu-ragu untuk membina kedudukan menjelang mesyuarat Rizab Persekutuan(FED) minggu depan, terutama secara rasmi, mereka telah menghantar petunjuk kemungkinan akan lemah,” katanya.
 Dolar telah kehilangan tapak dalam beberapa minggu lepas sebagai kebimbangan mengenai pertumbuhan perlahan global mendorong pelabur mengurangkan pertaruhan bahawa Fed akan menaikkan kadar faedah tidak lama lagi, selepas mengakhiri program pembelian bond pada bulan ini.
Pada masa yang sama, euro telah tertekan oleh spekulasi pelonggaran monetari oleh Bank Pusat Eropah.
“Saya mendapatkan pengertian bahwa ada orang-orang yang berfikir euro dalam ‘selling mode’, berdasarkan topik-topik yang berkaitan dengan dasar kewangan,” kata Ino Teppei, seorang penganalisis Bank of Tokyo-Mitsubishi UFJ dari Singapura.
Reuters pula melaporkan pada hari Selasa bahawa ECB sedang mempertimbangkan membeli bon korporat di pasaran sekunder dan akan membuat keputusan mengenai perkara itu sebaik sahaja bulan Disember.
Kebimbangan terhadap kesihatan sektor perbankan Eropah juga telah menekan mata wang yang sama, dan telah terus meningkat setelah berita dari Spanish newswire, iaitu EFE berkata pada hari Rabu, bahawa sekurang-kurangnya 11 zon euro bank telah gagal ujian tekanan dijalankan oleh ECB.


EUR/USD Junam 70 Pips Angkara Kelemahan Mengejut Euro

Matawang Euro terus terpalit untuk bergerak lebih lemah susulan kenyataan dovish yang disampaikan oleh Bank Pusat Eropah (ECB) dan memberi ruang kepada matawang USD untuk papar pengukuhan.
Namun begitu, dagangan USD dilihat masih lagi bergelora walaupun pamer pergerakan positif di awal minggu sementara pelabur masih menantikan data penting bagi petunjuk pertumbuhan ekonomi Amerika Syarikat (AS) menuju ke penghujung dagangan Oktober.
Pelabur juga berkemungkinan mengambil langkah berwaspada terhadap Euro untuk menantikan keputusan mesyuarat polisi ECB bagi menilai sama ada matawang Eropah itu akan terus diheret lemah atau kembali kukuh semula.

Tak sempat nak memacak lebih ‘garang’, pergerakan harga pada carta EUR/USD dilihat masih lagi dikekang pada rintangan paras tertinggi mingguan sekitar 1.16700 untuk kembali pamer penurunan di sesi Eropah (Isnin).
Corak penyusutan yang dipersembahkan telah menjunam melebihi 70 pips sehingga menguji semula zon RBS (resistance become support) 1.16000 sebelum bergerak perlahan di zon itu pada penghujung sesi New York.
Aksi junaman berkenaan juga sudah menembusi trendline support dan paras rintangan Moving Average 50 (MA50) untuk memberi isyarat awal perubahan trend bearish setelah terus mendatar pada minggu lalu.
 Namun jika pergerakan harga terus mengekalkan penurunan, paras terendah 2021 yang dicapai sekitar 1.15300 berkemungkinan akan sekali lagi diuji andai kata paras rintangan 1.16000 itu berjaya dilepasi.
Trend penurunan yang lebih drastik bakal memperlihatkan harga terus mencatatkan paras terendah terbaharu bagi 2021 yang dijangka mampu mencecah sehingga ke zon sokongan pada 1.15000.
Sekiranya harga berupaya kembali mempamerkan trend kenaikan sebelum ini, kebarangkalian yang jelas akan melihat peningkatan menuju semula ke paras tertinggi 1.16700 yang sering kekang lonjakan harga.
Zon SBR (support become resistance) 1.17000 masih lagi kekal menjadi tumpuan utama untuk dicapai jikalau paras tertinggi tersebut berjaya ditembusi.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/JPY – Timeframe H1 – 25/10/2018

Sentimen pasaran berisiko memberi kelebihan kepada matawang safe-haven terutamanya Yen. Yen dilihat lebih mengukuh berbanding USD pada dagangan semalam di mana harga dilihat telah membuat penurunan pada chart pasangan matawang USD/JPY. Harga dilihat cuba untuk membuat kenaikan pada sesi pasaran Asia bersambung ke sesi pasaran Eropah, namun harga kembali ditekan lebih rendah dari paras Magic Pivot semalam pada sesi pasaran New York.
Pada sesi pasaran Asia hari ini pula, harga dilihat beberapa kali turun menguji paras support 111.964 (MagicS1) sebelum kembali pantul semula menuju ke paras Magic Pivot 112.357 hari ini. Harga semasa didagangkan pada paras 112.160 setakat jam 2.54 petang. Jika harga gagal membuat kenaikan lebih tinggi dari paras Magic Pivot, jangkaan harga akan menjunam semula dan menguji paras 111.692 (MagicS2) yang berada pada paras major support sebelum ini. Jika harga berjaya breakout paras tersebut dan cuba mencari paras lower low yang baru, paras support 111.299 (MagicS3) dilihat bakal menjadi destinasi harga yang seterusnya.
Namun, jika USD mula didagangkan mengukuh berbanding JPY, harga boleh melonjak semula melepasi paras Magic Pivot 112.357 dan menuju ke paras resistance 112.629 (MagicR1). Kenaikan harga seterusnya bakal menyaksikan harga membuat higher high yang baru menuju ke paras resistance 113.022 (MagicR2) yang berada pada zon SBR (support become resistance). Seterusnya, harga yang terus mengekalkan kenaikan yang dibuat berpotensi untuk mencapai paras ketinggian yang baru ke sekitar paras 113.294 (MagicR3).
 Sentiasa peka dengan perubahan sentimen semasa dalam pasaran yang mempengaruhi pergerakan harga pada pasangan matawang safe-haven USD/JPY ini. Indicator Moshed Magic Line sangat disyorkan untuk kegunaan anda untuk melengkapkan analisis teknikal harian bagi mendapatkan analisis yang berkualiti.

Paras support: 111.964, 111.692, 111.299.
Paras resistance: 112.629, 113.022, 113.294.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Apa Terjadi Lepas Nilai Emas Terjun Lebih $100?

Tak cukup untuk beri kejutan pada penghujung minggu lalu, dagangan emas pada permulaan awal minggu ini terus menggegarkan pasaran dengan penyusutan nilai sehingga lebih $100!
Perhatikan pergerakan harga yang dipamerkan pada carta XAU/USD yang mengukur nilai emas berbanding US dolar.
Susulan laporan pekerjaan NFP Amerika Syarikat (AS) yang memberangsangkan dan mendorong pengukuhan US dolar Jumaat lalu, harga emas telah menjunam dari zon harga 1800.00 sehingga ke zon tumpuan 1765.00.
Memulakan dagangan awal sesi Asia pagi ini di bawah paras 1765.00 tersebut harga terus menjunam lebih 70 pips hampir menyentuh paras 1680.00.
Namun, penurunan harga tidak kekal lama sebelum harga mula melonjak semula di atas paras 1700.00 sehingga melepasi paras tumpuan 1745.00 bersambung sehingga ke sesi pasaran Eropah.
Penganalisis telah mula melihat kecenderungan harga emas untuk meneruskan pergerakan harga dalam trend bearish pada minggu ini selepas menjunam semula di bawah paras 1800.00.
Lonjakan semula harga dilihat agak drastik, namun harga emas masih dijangka untuk menyambung penurunan semula pada sesi berikutnya menguji semula zon sokongan 1700.00.
 Zon tersebut sebelum ini turut menjadi tumpuan ketika dagangan Mac lalu yang berjaya menyokong harga untuk membuat lonjakan semula, begitu juga situasi yang berlaku pada awal sesi Asia pagi ini.
Penurunan yang berjaya diteruskan melepasi paras 1680.00 akan mencatatkan paras terendah terbaru untuk dagangan tahun ini.
Namun jika kenaikan harga berterusan, zon tumpuan pada 1765.00 perlu diberi perhatian yang turut menjadi kawasan tarikan harga.
Kenaikan lebih tinggi boleh menguji semula rintangan pada 1800.00, namun memerlukan faktor yang lebih kukuh untuk kembali memberi isyarat bullish semula bagi dagangan emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sektor Perumahan Risiko Utama Pasaran Kewangan New Zealand

Pasaran perumahan yang semakin panas (overheated) kekal sebagai cabaran utama yang dihadapi pasaran kewangan New Zealand, seperti yang dinyatakan bank pusat dalam Laporan Kestabilan Kewangan pada Rabu.
“Jangkaan terhadap pasaran perumahan masih tidak menentu,” kata Reserve Bank of New Zealand (RBNZ) dalam laporannya pagi tadi yang juga digunakan untuk menilai inflasi, pengeluaran negara (GDP) dan juga keadaan ekonomi secara keseluruhan. Laporan Kestabilan Kewangan yang seterusnya akan dikeluarkan pada 29 November.
Pembuat polisi sedar bahawa risiko pasaran perumahan telah stabil yang dirangsang oleh usaha kerajaan mengetatkan pinjaman (Loan value ratio, LVR)  dalam sektor perumahan.
 Sektor perumahan New Zealand kini mengatasi sektor-sektor yang lain, dengan nilai hartanah meningkat 13% sepanjang tahun lalu menurut majalah Economist. Nilai rumah lebih dari $1 juta dilihat meningkat lebih pantas. Sektor ini sedang dipacu oleh pengukuhan ekonomi dan juga pertambahan populasi.
RBNZ juga menyatakan tekanan dana institusi perbankan dan sektor tenusu adalah sumber utama risiko kewangan negara. Pembuat polisi mengatakan sektor tenusu telah meningkat sepanjang 12 bulan lalu di samping menjadi pemacu utama eksport negara.
Penganalisis ekonomi kerajaan akan mengeluarkan data pada suku pertama pada Khamis. Indeks perdagangan dijangka meningkat 3.9% pada tiga bulan pertama 2017 berbanding 5.7% dalam tempoh suku keempat 2016.
Minggu lalu, Kementerian Kewangan telah mengumumkan bajet fiskal 2017 di mana mereka menjangka ekonomi akan bertumbuh dalam purata 3.1% dalam masa lima tahun lagi. Selain itu, negara juga dijangka menambah 125,000 pekerjaan sepanjang tempoh tersebut.


Laporan Data ADP AS Menggusarkan Pelabur terhadap Jangkaan NFP Pada Jumaat

Pound Sterling didagangkan stabil pada Rabu selepas Perdana Menteri Britain, Theresa May berusaha untuk berkompromi bersama ketua pemimpin dari pembangkang, Jeremy Corbyn dalam alternatif terakhir bagi mengakiri kebuntuan Brexit yang terus berlarutan.
Britain sepatutnya dijadualkan meninggalkan Kesatuan Eropah pada Jumaat yang lalu, namun masih tidak jelas bagaimana cara yang sepatutnya untuk berundur.
PM May sedang berunding bersama Parti Buruh dan membuatkan pelabur berpendapat langkah tersebut berkemungkinan membantu menyelesaikan isu Brexit di Parlimen ataupun bakal menggugat parti konservatif PM May sendiri.
Risiko tetap ada dan Jeremy Corbyn turut meluahkan pendapatnya pada Rabu bahawa usaha PM May tidak akan memberikan perkembangan yang jauh untuk pusingan pertama rundingan.
Sementara itu, matawang Euro mencuri tumpuan pasaran apabila kembali diniagakan meningkat dari paras terendah tiga minggu berikutan risiko dalam sentimen pasaran semakin pulih.
Euro didagangkan meningkat berbanding USD pada Rabu dengan harapan terhadap perkembangan positif pada rundingan dagangan antara Amerika Syarikat dan China yang akan kembali melonjakkan sentimen pasaran global sekaligus meningkatkan tahap keyakinan pelabur.
 Laporan menyatakan Amerika Syarikat dan China semakin menghampiri fasa akhir rundingan dan desas-desus yang melanda membuatkan sentimen pasaran kembali pulih.
Manakala, matawang komoditi dolar Australia turut didagangkan mengukuh semalam berikutan data jualan runcit yang positif serta disokong juga olah data ekonomi China yang memberangsangkan.
Aktiviti pada sektor perkhidmatan di China mencatatkan kenaikan ke paras tertinggi 14 bulan untuk Mac berikutan permintaan yang meningkat di dalam dan luar negara, memberikan isyarat bahawa dasar rangsangan kerajaan semakin menunjukkan kemajuan.
Matawang dolar Amerika Syarikat didagangkan mendatar semalam dan data pekerjaan bagi sektor swasta menunjukkan pertambahan yang agak rendah iaitu pada 129,000 pekerjaan untuk bulan Mac, lebih rendah daripada jangkaan penganalisis ekonomi dan angka tersebut juga adalah terendah sejak September 2017 yang lalu.
Pasaran akan memberi tumpuan pada laporan data pekerjaan NFP Amerika Syarikat pada Jumaat untuk bulan Mac untuk melihat petunjuk terhadap kekuatan pasaran buruh dan kadar pendapatan.
Kawal dagangan anda pada penghujung minggu dengan pergerakan harga dijangka bakal bergelora menjelang laporan data pekerjaan NFP yang ditunggu-tunggu oleh para pelabur seluruh dunia.


Pasaran Dilihat Berhati-Hati Ke Arah Undian Brexit Peringkat Parlimen Esok

Antara matawang yang boleh mengukur tahap sentimen pasaran semasa iaitu Dolar Australia dan Dolar New Zealand, didagangkan rendah pada permulaan dagangan minggu ini berikutan kebimbangan mengenai kelembapan ekonomi China yang disebabkan oleh penguncupan mengejut dalam sektor eksport China pada sesi Asia hari ini.
Sentimen pasaran hari ini bertukar negatif selepas data daripada China menunjukkan sektor eksport untuk bulan Disember telah merosot sekaligus memberi bayangan bahawa ekonomi kedua terbesar di dunia sedang mengalami pertumbuhan ekonomi yang suram.
 Sementara itu, Dolar AS pula diniagakan rendah setakat hari ini. Selepas mendapat sinar pada 2018 dimana Dolar AS meningkat 4.3% apabila bank pusat A.S. menaikkan kadar faedah empat kali, pelabur kini menjangkakan FED akan menghentikan dasar pengetatan kewangannya pada tahun ini. Tambahan lagi, Pengerusi FED Jerome Powell sekali lagi mengulangi pada minggu lalu bahawa FED mempunyai keupayaan untuk bersabar terhadap dasar kewangan semasanya memandangkan kadar inflasi masih di tahap yang memberangsangkan.
Dalam perkembangan di Eropah, Euro bergerak sedikit menurun selepas data pengeluaran industri sebentar tadi menunjukkan dalam risiko kemelesetan. Beralih ke Britain pula, Pound Sterling juga menurun dari paras tujuh minggu tertinggi apabila para pelabur kelihatan sedang bersedia untuk undian terhadap perjanjian Brexit Theresa May yang dijadualkan akan berlangsung pada esok.
Perdana Menteri Theresa May mesti memenangi undian ini untuk mendapatkan kelulusan dalam perjanjian Brexit beliau ataupun beliau bakal berdepan dengan keadaan yang huru-hara jika gagal dalam undian ini. Setakat ini, pasaran melihat undian tidak memihak kepada Theresa May dan peluangnya untuk memenangi undian ini adalah tipis.


Dah Sedia Trade Sesi New York? Jangan Lupa, Baca Sini Dulu!

Pelabur sesi Eropah memulakan dagangan dengan lebih berhati-hati, menyaksikan US dolar kekal didagangkan lebih kukuh di paras ketinggian 5 minggu berbanding pesaing utamanya.
Data inflasi Amerika Syarikat yang bakal dikeluarkan pada Selasa kini menjadi tumpuan pelabur yang meramalkan harga pengguna berkurangan kepada 6.2% pada Januari daripada 6.5% sebelumnya.
Sebelum itu, mari lihat apa yang berlaku pada pasaran mata wang ketika sesi Eropah.
Yen merosot lebih jauh berbanding greenback di tengah-tengah jangkaan bahawa kerajaan Jepun akan mencalonkan Kazuo Ueda secara rasmi pada Selasa (14 Februari) sebagai gabenor Bank of Japan (BOJ).
Selain itu, Dewan Tertinggi Parlimen Jepun turut menjadualkan pendengaran pengesahan mengenai calon untuk gabenor BOJ yang baharu dan dua timbalannya pada 27 Februari.
 Sementara itu, Gabenor bank pusat Australia (RBA) Philip Lowe dilaporkan bertemu dengan sekumpulan bank pada Khamis lalu untuk membincangkan kemungkinan kadar faedah mungkin akan meningkat lebih jauh sekitar paras semasa Federal Reserve (Fed) yang kini pada 4.5%-4.75%.
Pun begitu, dolar Aussie tidak menunjukkan pergerakan ketara susulan laporan tersebut, sebaliknya kekal berlegar pada paras terendah.
Melihat pergerakan mata wang Eropah, euro dan pound terus diniagakan lebih rendah ditekan oleh US dolar yang lebih kukuh.
Penting buat mata wang pound minggu ini adalah terbitan data pekerjaan pada Selasa, dan inflasi UK pada hari Rabu.
Dolar Kanada pula kekal stabil pada paras tertinggi satu minggu setelah mendapat sokongan daripada data pekerjaan yang lebih kuat daripada jangkaan pada bulan Januari.


Pergerakan Matawang US Dolar Menjelang Pembukaan Sesi New York

US dolar bergerak lebih tinggi berbanding mata wang utama yang lain pada hari Rabu, tetapi kenaikan adalah terhad disebabkan data inflasi yang kurang memberangsangkan. Selian itu, pasaran masih bimbang dengan ketidakstabilan politik selepas Presiden Trump memecat rex Tillerson.
Indeks US dolar mengukuh sebanyak 0.12% berbanding enam matawang utama sehingga ke paras 89.79 setakat pada pukul 6.49 petang.
US dolar berakhir lebih rendah dalam sesi dagangan sebelum ini selepas data harga pengguna (CPI) A.S. kekal pada bulan Februari. Ini menunjukkan bahawa FED mungkin akan meningkatkan kadar faedah lebih perlahan daripada apa yang dijangka oleh pasaran.
Data inflasi ini dikeluarkan selepas laporan pekerjaan minggu lepas menunjukkan pertumbuhan upah yang rendah sekaligus mengurangkan potensi kenaikan inflasi di masa akan datang.
 Sesetengah pelabur membuat spekulasi bahawa data inflasi yang kukuh boleh mendorong Fed untuk meningkatkan kadar faedah lebih daripada jangkaan tiga kali sebelum ini.
Fed akan mengadakan mesyuarat dasar selama dua hari mulai Selasa depan di mana bank pusat dijangka menaikkan kadar faedahnya buat pertama kali tahun ini.
Dolar kini tertekan selepas Presiden A.S. Donald Trump memecat Setiausaha Negara Rex Tillerson pada hari Selasa, menggantikannya dengan Pengarah Badan Perisikan Pusat (CIA) Mike Pompeo. Berita itu telah menjejaskan keyakinan pelabur terhadap mata wang US dolar.
Matawang Yen telah mengalami tekanan sejak awal minggu di mana skandal kronisme yang dikaitkan dengan Perdana Menteri Jepun, Shinzo Abe dan isterinya yang melibatkan penjualan tanah awam. Skandal itu menimbulkan kebimbangan terhadap keupayaan Abe untuk meneruskan dasar Abenomics, termasuk pelonggaran monetari yang aggresif. Hal ini kerana parti Shinzo Abe (Liberal Demokratik) akan mengadakan pemilihan ketua parti pada bulan September tahun ini.
Kuasai Analisis Fundamental/Sentimen Dengan Buku Ini


Pengukuhan Euro Benam USD Ke Paras Terendah!

Euro mengukuh di paras tertinggi satu bulan berbanding US dolar dengan sokongan daripada harapan yang meningkat terhadap perang di Ukraine yang mungkin akan menemui penyelesaian dan kelemahan USD.
Mata wang itu telah memperoleh keuntungan sekitar 1.7% pada minggu ini yang membawanya didagangkan kukuh pada paras harga 1.1175 berbanding dolar greenback pada sesi Asia.
Pada rundingan damai minggu ini di Istanbul, Rusia berkata ia akan mengurangkan operasi ketenteraannya berhampiran Kyiv dan bandar utara Chernihiv untuk membina kepercayaan walaupun Ukraine dan sekutu Baratnya melihatnya sebagai muslihat dan bersedia untuk serangan lain.
Oleh itu, Presiden Volodymyr Zelensky memberitahu bahawa tentera Ukraine sedang bersiap sedia untuk serangan baharu Rusia di timur negara itu.
 Pengukuhan euro serta pemulihan singkat untuk yen Jepun dan kekuatan mata wang komoditi seperti dolar Aussie telah mendorong raja mata wang US dolar ke paras terendah tiga minggu.
Ketika penulisan, indeks dolar yang mengukur kekuatan dolar greenback didagangkan susut pada sekitar harga 97.76 berbanding sekumpulan mata wang utama lain.
US dolar terus susut lebih rendah selepas data pekerjaan ADP Amerika Syarikat menunjukkan bacaan yang menepati jangkaan dengan meningkat sebanyak 455,000 pada bulan Mac.
Keluaran Dalam Negara Kasar (KDNK) AS juga menunjukkan bacaan meleset dari jangkaan pada suku terakhir 2021.
Sementara itu, mata wang pound pula kekal stabil pada sekitar harga 1.3100 berbanding USD selepas bangkit dari paras terendah sejak November 2020.


Analisis Teknikal EURNZD – Timeframe H1 – 8/8/2018

Pasangan matawang EUR/NZD masih berada dalam julat harga 1.72243-1.71478 walaupun berjaya mencapai paras resistance di sekitar 1.72400. Matawang EURO dilihat lemah atas faktor-faktor penurunan keyakinan pengguna, pertumbuhan yang lemah serta jualan runcit yang perlahan. Juga tiada perubahan oleh Draghi berkenaan waktu untuk menaikkan kadar faedah. Bagi NZD pula, jangkaan inflasi oleh RBNZ untuk suku tahun ketiga dijangka meningkat berbanding suku tahun kedua.
Dari segi teknikal, EUR/NZD dilihat membuat penurunan ke arah support di sekitar zon harga 1.71624. Jika harga menembusi (breakout) paras harga di bawah 1.71300, harga berkemungkinan boleh meneruskan penurunan sehingga paras support di sekitar 1.70900.
 Perhatikan pergerakan harga di sekitar level-level berikut:
Paras support: 1.71624, 1.71168, 1.70859.
Paras resistance: 1.72389, 1.72698, 1.73154.


EUR/USD Sambung Penurunan Ekoran Krisis Geopolitik Kritikal

Situasi krisis semakin tegang, Rusia dikhabarkan bersiap sedia untuk menyerang Ukraine pada bila-bila masa sahaja sementara Presiden Ukraine, Volodymyr Zelensky juga tidak gentar untuk dengan serangan Rusia.
Ukraine kini berada dalam situasi kecemasan di mana Pentagon telah memberi amaran bahawa persiapan perang oleh Rusia sudah hampir sempurna, dan rakyat Ukraine juga telah bersedia untuk peperangan berlaku.
Sentimen pasaran risk-off telah mendorong US dolar kembali mengukuh pada sesi New York semalam selepas pergerakan yang sedikit suram pada sesi-sesi sebelumnya.

Meneliti pergerakan harga pada carta pasangan mata wang utama EUR/USD, harga telah menyambung semula penurunan selepas kenaikan pada sesi Eropah yang hampir menyentuh paras 1.13600.
Memberi isyarat untuk trend bearish buat harga, penurunan telah membuatkan harga kembali bergerak di bawah paras halangan Moving Average 50 (MA50) pada rangka masa 1 jam di carta EUR/USD.
Setelah perlahan di paras sekitar 1.13300 pada penutup dagangan sesi New York, harga menyambung lagi penurunan pada awal sesi Asia pagi ini (Khamis) menuju zon tumpuan 1.12700-1.12500.
 Dengan situasi pasaran yang berisiko, US dolar berpotensi untuk menekan harga lebih rendah melepasi zon tersebut dan menuju pula ke paras 1.12000.
Namun, pelabur tetap perlu berwaspada sekiranya perubahan sentimen pasaran berlaku kembali mendorong lonjakan harga semula.
Kenaikan harga bakal menguji zon SBR (support become resistance) pada 1.14000 yang masih belum berjaya ditembusi sejak minggu lalu.
Kenaikan lebih tinggi melepasinya akan mensasarkan pada zon rintangan sekitar 1.14800 untuk pergerakan trend bullish semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Satu Lagi Minggu Yang ‘Huru-hara’ Sedia Gegar Pasaran

Permulaan dagangan awal minggu melihatkan pergerakan mendatar dalam pasaran mata wang setelah melalui minggu yang tidak menentu sebelum ini.
Meskipun begitu, pasaran dijangka akan digegarkan sekali lagi dengan penerbitan data-data utama daripada Amerika Syarikat dan UK.
Data inflasi AS yang akan diterbitkan pada Selasa bakal menentukan hala tuju seterusnya buat mata wang US dolar yang kini terus mempamerkan pergerakan lemah berbanding pesaing utamanya.
Buat masa ini, dolar Amerika telah mengalami beberapa pengambilan untung oleh pasaran selepas sebulan meraih keuntungan yang berterusan.
 Lonjakan ketara USD berbanding yen telah mendorong pihak berkuasa Jepun lantang menyuarakan kebimbangan akan kemerosotan mata wang mereka yang mencetuskan spekulasi campur tangan dan memberi tekanan pada Bank of Japan (BOJ).
Hal ini sedikit sebanyak membantu yen untuk bertahan daripada kejatuhan yang lebih parah selepas ia menyentuh paras paling lemah berbanding greenback sejak 1998.
Selain itu, mata wang euro masih mengekalkan keuntungan yang diraih daripada keputusan mesyuarat polisi Bank Pusat Eropah (ECB) pada minggu lalu yang telah menaikkan kadar faedah sebanyak 75 mata asas.
Dalam pada itu, pound turut mencatat peningkatan dengan memanfaatkan kelemahan US dolar, sekali  gus membantunya untuk bangkit dari paras terendah 37 tahun.
Menjadi tumpuan buat pelabur mata wang pound pada minggu ini adalah penerbitan data pertumbuhan ekonomi, laporan pekerjaan dan inflasi UK.


EUR/JPY Nak Pecah Rekod Tertinggi 2008 Lagi Minggu Ini?

Pergerakan harga pada carta pasangan mata wang EUR/JPY mula perlahan selepas mencapai paras 157.00 yang menjadi rekod tertinggi harga sejak 2008.
Corak bullish harga telah dikekalkan sehingga ke minggu lalu sebelum tertahan di paras 157.00.
Mata wang Euro dilihat memiliki kelebihan berbanding Yen berdasarkan perbandingan pada dasar monetari bank pusat Eropah (ECB) dan bank pusat Jepun (BOJ).
ECB yang telah menaikkan kadar faedah pada mesyuarat terbaru lebih menyokong Euro untuk meningkat berbanding Yen apabila BOJ dilihat terus mengekalkan dasar monetari yang longgar seperti sebelumnya.
Justeru, corak kenaikan lebih tinggi akan dijangka untuk berterusan lagi pada carta EUR/JPY jika tiada apa-apa perubahan pada dasar monetari bank pusat selain faktor-faktor sentimen semasa pasaran.
Menyambung dagangan di sesi Asia bersambung ke sesi Eropah hari ini (Selasa), harga sedikit meningkat perlahan menyentuh paras 157.00.
Pergerakan harga yang berada di atas paras sokongan Moving Average 50 (MA50) pada rangka masa 1 jam di carta EUR/JPY mencadangkan trend bullish harga diteruskan lagi minggu ini.
 Namun harga perlu melepasi dahulu rintangan pada 157.00 yang telah diuji sejak minggu lalu lagi.
Jika harga berjaya tembusi rintangan penting itu, kenaikan bakal diteruskan dengan sasaran untuk menuju sehingga paras 160.00 selain memecahkan rekod harga yang terbaru lagi.
Sebaliknya jika gagal harga untuk melepasi 157.00, harga berkemungkinan melantun turun semula menguji beberapa paras tumpuan minggu lalu seperti 155.200 dan sokongan 154.00.
Seterusnya, penurunan lebih rendah akan diteruskan setelah paras-paras tersebut dilepasi dengan pergerakan trend bearish yang lebih jelas.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Hero Rishi Sunak Terbangkan GBP/USD Lebih 200 Pips!

Selepas bergerak suram pada pembukaan dagangan awal minggu pada Isnin lalu, Pound Sterling pamerkan persembahan lebih cemerlang pada Selasa semalam apabila pengukuhan ketara ditunjukkan sehingga dagangan bersambung di sesi New York.
Penganalisis melihat pasaran lebih berkeyakinan terhadap Rishi Sunak yang kini menggantikan Liz Truss sebagai Perdana Menteri UK yang baru dengan harapan dapat memulihkan kestabilan ekonomi semula.
Selain itu, US dolar juga turut didagangkan lemah dengan beberapa faktor seperti terbitan data ekonomi Amerika Syarikat (AS) yang suram serta sentimen risk-on pasaran selepas penilaian data ekonomi China, memberikan ruang untuk Pound melonjak lebih tinggi minggu ini.

Dapat diperhatikan pergerakan harga pada carta pasangan mata wang GBP/USD yang telah berjaya mengatasi ketinggian minggu lalu dengan kenaikan harian sekitar 230 pips dicatatkan semalam.
Seperti yang dijangkakan penganalisis, kenaikan terbaru harga itu telah menyentuh paras tumpuan pada 1.15000 yang merupakan rintangan diuji pada 5 Oktober lalu.
Harga kemudiannya mula perlahan dan mendatar di sekitar 1.14500 menyambung dagangan pada sesi Asia pagi Rabu ini.
 Namun, harga dijangka akan meneruskan kenaikan lebih tinggi berdasarkan corak yang dipaparkan dengan jangkaan untuk mencapai paras ketinggian pada 1.16000.
Kenaikan ke paras tersebut akan mencatatkan paras tertinggi terbaru 6 minggu dengan meneruskan pergerakan trend bullish.
Sebaliknya jika harga kembali menjunam semula, zon 1.13000 akan kembali menjadi tumpuan setelah penurunan melepasi paras sokongan Moving Average 50 (MA50) yang sebelum ini membendung harga susut ke bawah.
Isyarat perubahan trend bearish itu akan mendorong harga menuju semula paras-paras tumpuan sebelum ini seperti pada 1.12000 dan 1.11000 yang menjadi sokongan buat harga minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Kumpulan Industri Jerman Terhadap Perkembangan Brexit

Kumpulan Industri Jerman BDI memberi amaran bahawa UK yang kini dalam proses keluar daripada pembatasan Kesatuan Eropah boleh mendatangkan kesan buruk terhadap ekonomi UK dan negara-negara blok EU.
Bagi mengelakkan hasil sedemikian, kerajaan British mesti bersetuju untuk tetap berada dalam pasaran tunggal dan kerjasama perdagangan regional iaitu Custom Union (CU). Selain itu, UK juga harus menerima bidang kuasa EU sebagai rujukan untuk menyelesaikan sebarang pertikaian di masa depan, katanya dalam satu kenyataan yang dikeluarkan pada hari Jumaat.
Hal itu juga merupakan satu-satunya cara untuk mengelakkan pengawalan semula kawalan di antara sempadan antara Ireland Utara selepas Berxit. Tumpuan kini pada perjumpaan sidang kemuncak para pemimpin EU pada 28-29 Jun.
Lanjut mereka, 2 tahun sudah selepas referendum namun tidak dapat melihat arah yang jelas bagi Brexit. Kerajaan British masih lagi terperangkap dengan masa.
 Pemimpin 27 negara menzahirkan kebimbangan dengan perjanjian operasi bagi sempadan Ireland dan UK yang masih kurang kukuh selepas UK meninggalkan EU pada Mac 2019.
BDI berkata satu-satunya cara untuk menyelesaikan isu sempadan Ireland adalah untuk Britain kekal dalam pasaran tunggal. Kegagalan untuk mencari penyelesaian untuk sempadan bukan sahaja akan menjejaskan perjanjian pengeluaran akhir tetapi juga perjanjian pada tempoh peralihan hingga akhir tahun 2020, tambah BDI.
“Jika perunding tidak membuat kemajuan (mengenai isu ini), tempoh peralihan sebelum akhir tahun 2020 akan berada dalam keadaan berisiko,” kata Lang.
Hal ini akan membawa kesan negatif terhadap syarikat di kedua-dua belah pihak.


Analisis Teknikal GBP/USD – Timeframe H1 – 16/11/2018

Dengan perkembangan yang positif di fasa-fasa akhir rundingan Brexit, pasaran dikejutkan lagi dengan babak kemuncak dalam drama Brexit di mana Dominic Raab telah meletak jawatan sebagai Setiausaha Brexit. Malah, lebih mengeruhkan lagi keadaan, tindakan Raab itu turut disusuli oleh perletakan beberapa lagi jawatan penting dalam kerajaan Theresa May. Sejurus selepas berita perletakan jawatan itu menerjah pasaran, dapat dilihat kejatuhan pada nilai matawang Sterling di mana jika dilihat pada pergerakan harga chart pasangan matawang GBP/USD, harga telah mengalami kejatuhan sehingga 300 pips dari paras 1.30250 ke paras 1.27250. Dilihat berdasarkan indicator Moshed Magic Line, harga yang bergerak lebih tinggi dari paras Magic Pivot semalam kemudiannya telah membuat penurunan sehingga melepasi paras support MagicS2 sebelum menutup harga di sekitar paras tersebut.
Pada sesi pasaran Asia hari ini, harga bergerak perlahan di sekitar paras terendah harga menjunam semalam dan berada lebih rendah dari paras Magic Pivot 1.2839 hari ini namun cuba untuk membuat kenaikan menuju ke paras Magic Pivot tersebut. Jika harga gagal melepasi kenaikan pada Magic Pivot, jangkaan harga akan menyambung penurunan semula atas faktor pelabur masih merasakan kebimbangan terhadap rundingan Brexit semula. Sekiranya penurunan harga berjaya menembusi paras support 1.26900 sebelum ini, jangkaan harga akan menyambung penurunan menuju ke paras support 1.2649 (MagicS1) sebelum menuju ke paras support 1.2532 (MagicS2). Dan seterusnya jika harga masih berjaya membuat penurunan dengan mengekalkan momentum terjunan harga semalam, harga boleh mencecah sehingga ke paras serendah 1.2342 (MagicS3).
Sebaliknya, jika harga berjaya membuat kenaikan semula melepasi paras Magic Pivot, kenaikan harga berkemungkinan akan mencari paras resistance yang terhampir iaitu dilihat berada pada paras 1.2956 (MagicR1). Pasaran menunggu tindakan seterusnya daripada Perdana Menteri Theresa May sama ada mampukan beliau meyakinkan kembali pelabur terhadap rundingan Brexit dan jika beliau berjaya, berkemungkinan harga akan kembali membuat lonjakan besar semula dan kenaikan berpotensi untuk ke paras resistance seterusnya pada paras 1.3146 (MagicR2). Seterusnya, kenaikan harga yang lebih kukuh pada chart GBP/USD boleh mencapai paras ketinggian sehingga sekitar resistance 1.3264 (MagicR3).
 Terus ikuti perkembangan rundingan Brexit dan seperti biasa anda dinasihatkan untuk sentiasa berwaspada untuk sebarang kemungkinan yang tak terjangka dalam pasaran. Lihat paras support dan resistance pada indicator Moshed Magic Line untuk membantu anda memilih posisi dagangan terbaik untuk chart GBP/USD anda.

Paras support: 1.2649, 1.2532, 1.2342.
Paras resistance:  1.2956, 1.3146, 1.3264.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Mimpi Ngeri Pelabur Emas Jadi Kenyataan!

Keresahan pelabur terhadap jangkaan untuk emas alami kejatuhan menjadi kenyataan semalam apabila logam kuning itu susut semula di bawah paras harga $1,800 per auns.
Pada carta harga XAU/USD yang mengukur nilai emas berbanding US dolar menyaksikan penurunan harga pada awal sesi New York semalam berikutan pengukuhan sementara mata wang US dolar.
Pengukuhan US dolar telah menekan harga emas untuk jatuh di bawah paras 1800 semula didorong oleh peningkatan pada hasil perbendaharaan AS.
Namun harga meningkat semula setelah penurunan menguji zon RBS (resistance become support) 1785.00.
Harga kembali semula berlegar di sekitar paras 1800.00 namun masih memberikan isyarat trend bearish apabila kekal berada di bawah paras halangan Moving Average 50 (MA50) pada rangka masa 1 jam pergerakan harga di carta XAU/USD.
Bersambung pada dagangan Khamis, pergerakan harga perlahan di sesi Asia sebelum penurunan harga diteruskan pada sesi Eropah untuk menuju semula ke zon RBS 1875.00 yang diuji pada hari semalam.
 Dijangka penurunan lebih rendah yang diteruskan akan menuju ke zon support harga pada 1765.00 yang diuji pada minggu lalu.
Harga perlu melonjak semula di atas paras 1800.00 untuk memberi keyakinan terhadap pelabur untuk peningkatan bagi harga emas.
Sekiranya harga berjaya melepasi semula paras 1800.00, kenaikan harga yang diteruskan dilihat akan menuju ke zon SBR (support become resistance) 1820.00 sebelum kenaikan lebih tinggi akan ke paras 1850.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Matawang GBP Menjunam Berikutan Kejatuhan Data Inflasi CPI UK

Matawang GBP kini tertekan berbanding matawang-matawang utama dunia yang lain pada Rabu. GBP/USD setakat pada pukul 4.39 petang jatuh 130 pip dari paras tertinggi. Pair yang lebih volatile GBP/JPY jatuh 150 pip.
Kejatuhan matawang GBP adalah disebabkan data inflasi UK yang dikeluarkan pada pukul 4.30 petang tadi. Bacaan tumpuan pasaran iaitu harga pengguna (CPI) jatuh kepada 2.5% yang meleset daripada jangkaan 2.7%.
Manakala bacaan teras harga pengguna (Core-CPI) yang tidak mengambil kira produk seperti makanan, tenaga, alkohol dan tembakau meningkat 2.3% bulan lalu berbanding jangkaan 2.5%.
 Bacaan-bacaan inflasi yang lain turut meleset daripada jangkaan. Indeks harga runcit (RPI) juga hanya meningkat 3.3% secara tahunan pada Mac berbanding jangkaan 3.5%.
Kenapa GBP jatuh begitu banyak?
Pertama, bacaan inflasi adalah data tumpuan utama bank pusat sebelum membuat sebarang keputusan berkaitan polisi monetari. Kejatuhan inflasi sebenarnya mengurangkan potensi untuk bank pusat menaikkan kadar faedahnya di masa hadapan.
Kedua, kejatuhan inflasi pada Rabu mengesahkan tekanan lemah terhadap harga domestik di UK ketika ini, lebih-lebih lagi dengan data pendapatan yang dikeluarkan pada Selasa turut meleset daripada jangkaan pasaran.